cyanic-selkie/wikianc huggingface dataset:
ಮನ್ನಾಪುರ
ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆಗಳನ್ನು ಧರಿಸುತ್ತಾರೆ.
ಆಹಾರ (ಖಾದ್ಯ)
ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ, ಮೆಕ್ಕೆ ಜೋಳ ಹಾಗೂ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ವಿಜಯಪುರದ ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣೆ ಬದನೆಕಾಯಿ ಪಲ್ಯ, ಕೆನೆಮೊಸರು ಲಭ್ಯವಿರುತ್ತದೆ.
ಕೃಷಿ
ಗ್ರಾಮದ ಪ್ರತಿಶತ 90 ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು, ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ, ದ್ರಾಕ್ಷಿ, ದಾಳಿಂಬೆ, ಗೋಧಿ  ಹಾಗೂ ಇತರೆ ಬೆಳೆಗಳನ್ನು ಬೆಳೆಯುತ್ತಾರೆ.
ಕಾಲುವೆ
ಕೃಷ್ಣಾ ನದಿಯ ಆಲಮಟ್ಟಿ ಆಣೆಕಟ್ಟುಯಿಂದ ಕಾಲುವೆಯಿದ್ದು ಗ್ರಾಮದಲ್ಲಿ ಸಂಪೂರ್ಣ ಕೃಷಿಗೆ ಸಹಕಾರಿಯಾಗಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ 90% ಜನಸಂಖ್ಯೆ ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿಸಾಕಾಣಿಕೆ ಉಪಕಸುಬುಗಳಾಗಿವೆ.
ಬೆಳೆಗಳು
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ ವರ್ಗ
ಆಲದ ಮರ, ಬೇವಿನ ಮರ, ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ ವರ್ಗ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ ಮತ್ತು ಕೋಗಿಲೆ ಇತ್ಯಾದಿ.
ಆರ್ಥಿಕತೆ
ಫಲವತ್ತಾದ ಭೂಮಿ ಹಾಗೂ ನೀರಾವರಿಯಿಂದಾಗಿ ಗ್ರಾಮದ ಆರ್ಥಿಕತೆ ಹಾಗೂ ಹಣಕಾಸಿನ ಸ್ಥಿತಿ ಉತ್ತಮವಾಗಿದೆ.
ಧರ್ಮಗಳು
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ ಧರ್ಮದ ಜನರಿದ್ದಾರೆ.
ಭಾಷೆಗಳು
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ.
ಇದರೊಂದಿಗೆ ಹಿಂದಿ, ಮರಾಠಿ ಹಾಗೂ ಇಂಗ್ಲೀಷ್ ಭಾಷೆಗಳನ್ನು  ಮಾತನಾಡುತ್ತಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ಹಬ್ಬಗಳು
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಓಕುಳಿ, ಉರಸು ಹಾಗೂ ಮೊಹರಮ್ ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆಯಿದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆ ಪ್ರಮಾಣವು ಸುಮಾರು 75%. ಅದರಲ್ಲಿ 65% ಪುರುಷರು ಹಾಗೂ 55% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ಸಿಂದಗಿ ವಿಧಾನ ಸಭಾ ಕ್ಷೇತ್ರ ಮತ್ತು ವಿಜಯಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ವರ್ಗ:ವಿಜಯಪುರ ಜಿಲ್ಲೆಯ ಹಳ್ಳಿಗಳು
ಡಾಕ್ಟರ್
ಡಾಕ್ಟರ್ -
ಯಾವುದೇ ಒಂದು ವಿಶ್ವವಿದ್ಯಾಲಯ ನೀಡಬಹುದಾದ ಪದವಿಗಳ ಪೈಕಿ ಅತ್ಯುನ್ನತವಾದದ್ದನ್ನು ಪಡೆದಾತ. ಸಾಮಾನ್ಯ ಜನಗಣನೆಯಂತೆ ವೈದ್ಯವೃತ್ತಿ ನಡೆಸುವ ಸಲುವಾಗಿ ಯಾವುದೆ ಪದವಿ ಪಡೆದವನನ್ನೂ ಡಾಕ್ಟರ್ ಎಂದೇ ವ್ಯವಹರಿಸುವುದು ರೂಢಿ. ವಾಸ್ತವವಾಗಿ ಈ ಶಬ್ದ ಲ್ಯಾಟಿನ್ ಭಾಷೆಯಲ್ಲಿ ಗುರು ಎಂಬ ಅರ್ಥಬರುವ ಶಬ್ದದ ಮೂಲದಿಂದ ಜನಿಸಿದ್ದು. ವಿಶ್ವವಿದ್ಯಾಲಯದ ಬ್ಯಾಚಲರ್ ಪದವಿ ಮತ್ತು ಲೈಸೆನ್ಷಿಯೇಟ್ (ಬೋಧಿಸುವುದಕ್ಕೆ ಅನುಮತಿ ನೀಡುವ) ಪದವಿಗಳಾದ ಮೇಲೆ ದೊರಕಬಹುದಾದ ಪದವಿಯನ್ನೂ ಈ ಪದ ಸೂಚಿಸುತ್ತದೆ. ಇದನ್ನು ಪಡೆದವರು ಅಧ್ಯಾಪಕರ ಸಂಘಕ್ಕೆ (ಟೀಚರ್ಸ್‌ ಗಿಲ್ಡ್‌) ಸೇರಿಸಲ್ಪಟ್ಟವರು ಎಂದು ಪ್ರಾರಂಭದ ಗಣನೆಯಾಗಿತ್ತು.
ಡಾಕ್ಟರ್ ಪದವಿಯನ್ನು ಮೊತ್ತಮೊದಲು ಬಲೋನ್ಯ ವಿಶ್ವವಿದ್ಯಾಲಯದಲ್ಲಿ 12ನೆಯ ಶತಮಾನದ ಅಂತ್ಯಭಾಗದಲ್ಲಿ ಸಾಮಾಜಿಕ ನ್ಯಾಯಶಾಸ್ತ್ರದಲ್ಲಿ ನೀಡಲಾಗಿತ್ತು. ಅನಂತರ ಮತಕ್ಕೆ ಸಂಬಂಧಪಟ್ಟ ನ್ಯಾಯಶಾಸ್ತ್ರ, ವೈದ್ಯಕೀಯ ಮತ್ತಿತರ ಶಾಸ್ತ್ರಗಳಲ್ಲಿಯೂ ಡಾಕ್ಟರ್ ಪದವಿ ನೀಡುವುದು ಪ್ರಾರಂಭವಾಯಿತು. ಕೆಲವು ವಿಶ್ವವಿದ್ಯಾಲಯಗಳಲ್ಲಿ ಇಂಥ ಅತ್ಯುನ್ನತ ಪದವಿಗೆ ಮಾಸ್ಟರ್ ಡಿಗ್ರಿ ಹಾಗೂ ಡಾಕ್ಟರ್ ಡಿಗ್ರಿ ಒಂದೇ ಎಂದು ಗಣಿಸುವುದೂ ರೂಢಿಯಲ್ಲಿತ್ತು. ಕ್ರಮೇಣ ಇಂಗ್ಲೆಂಡಿನಲ್ಲಿ ಪ್ರಮುಖ ವ್ಯಾಸಂಗಗಳಲ್ಲಿ ಅತ್ಯುನ್ನತ ಪದವಿಗೆ ಡಾಕ್ಟರ್ ಡಿಗ್ರಿ (ಡಾಕ್ಟೊರೇಟ್) ಎಂದು ಕರೆಯುವುದೂ ಅಷ್ಟು ಮುಖ್ಯವಲ್ಲದ ವಿಷಯಗಳಲ್ಲಿ ಅತ್ಯುನ್ನತ ಪದವಿ ಪಡೆದವರಿಗೆ ಮಾಸ್ಟರ್ಗಳೆಂದು ಕರೆಯುವುದೂ ಬಳಕೆಗೆ ಬಂದುವು. ಜರ್ಮನಿಯಲ್ಲಿ ಮೊತ್ತಮೊದಲು ಡಾಕ್ಟರ್ ಮತ್ತು ಮಾಸ್ಟರ್ ಡಿಗ್ರಿಗಳು ಒಂದೇ ಎಂದು ಗಣಿಸಲ್ಪಡುತ್ತಿದ್ದರೂ ಕ್ರಮೇಣ ಯಾವುದೇ ವಿಷಯದಲ್ಲಿಯೂ ಅತ್ಯುನ್ನತ ಪದವಿ ಪಡೆದವರನ್ನು ಮಾತ್ರ ಡಾಕ್ಟರ್ ಎಂದೇ ಕರೆಯಲು ಪ್ರಾರಂಭವಾಯಿತು. ಇಂದಿಗೂ ಪ್ರಪಂಚದಲ್ಲಿ ಸಾಮಾನ್ಯವಾಗಿ ಎಲ್ಲ ಕಡೆಯಲ್ಲಿಯೂ ಡಾಕ್ಟರ್ ಡಿಗ್ರಿಯನ್ನು ಈ ರೀತಿ ಗಣಿಸುವುದೇ ಕಂಡುಬರುತ್ತಿದೆ. ಡಾಕ್ಟರ್ ಪದವಿ ಪಡೆಯಬೇಕಾದರೆ ಪೂರ್ವಭಾವಿಯಾಗಿ ಒಂದು ಪದವಿಯನ್ನು ಪಡೆದ ಅನಂತರ ದೀರ್ಘಕಾಲಿಕವಾಗಿ ಪದವಿಯೋತ್ತರ ವ್ಯಾಸಂಗಮಾಡಬೇಕಾದುದು ವಿಧಿತ. ಯಾವ ವಿಷಯದ ಅತ್ಯುನ್ನತ ವ್ಯಾಸಂಗವೂ ಸಾಮಾನ್ಯವಾಗಿ ಮೂಲತತ್ತ್ವ ಸಂಶೋಧನೆಗೆ ಸಂಬಂಧಪಡುವುದರಿಂದ ಇಂಥ ಅತ್ಯುನ್ನತ ವ್ಯಾಸಂಗಗಳಿಗೆಲ್ಲ ಫಿಲಾಸಫಿ ಎಂದು ಹೆಸರಿಟ್ಟು ಅದನ್ನು ಆ ಮಟ್ಟದಲ್ಲಿ ವ್ಯಾಸಂಗಿಸಿದವರಿಗೆಲ್ಲ ಡಾಕ್ಟರ್ ಆಫ್ ಫಿಲಾಸಫಿ- ಪಿಎಚ್.ಡಿ. ಎಂಬ ಪದವಿಯನ್ನು (ಡಿಗ್ರಿ) ಕೊಡಲು ಪ್ರಾರಂಭವಾಯಿತು. ಆದರೆ ವಿಜ್ಞಾನ, ಸಾಹಿತ್ಯ, ನ್ಯಾಯಮತೀಯ ವಿಷಯ ಮುಂತಾದ ಶಾಸ್ತ್ರಗಳಲ್ಲಿ ಅತ್ಯುನ್ನತ ವ್ಯಾಸಂಗ ಮಾಡಿದವರಿಗೆ ಡಿ.ಎಸ್ಸಿ; ಡಿ.ಲಿಟ್; ಡಿ.ಸಿಎಲ್ ಅಥವಾ ಎಲ್ಎಲ್.ಡಿ ; ಡಿ.ಡಿ. ಮುಂತಾದ ಡಿಗ್ರಿಗಳನ್ನು ಕೊಡುವುದೂ ಇದೆ. ಇವೇ ಡಿಗ್ರಿಗಳನ್ನು ಗೌರವಾರ್ಥವಾಗಿ ಕೊಡುವುದೂ ಉಂಟು. ಆಯಾ ಕ್ಷೇತ್ರಗಳಲ್ಲಿ ಬಹುಪರಿಣತರೆಂದು ಗುರುತಿಸಿ ಅವರನ್ನು ಗೌರವಿಸಲು ವಿಶ್ವವಿದ್ಯಾಲಯಗಳು ಇಂಥ ಗೌರವಪದವಿಗಳನ್ನು ನೀಡುವುದು ರೂಢಿಗೆ ಬಂದಿದೆ. ನ್ಯಾಯವಾಗಿಯೇ ಈ ಗೌರವ ಪದವಿಗಳು ವಿರಳ.
ಡಾಕ್ಟರ್ ಡಿಗ್ರಿ (ಪಿಎಚ್ಡಿ) ಪಡೆಯಬೇಕಾದರೆ ಪದವಿಯನ್ನು ಮುಗಿಸಿ, ಸ್ನಾತಕೋತ್ತರ ಪದವಿಯನ್ನು ಪುರೈಸಬೇಕು. ಎಂ.ಫಿಲ್ ಮಾಡಬೇಕು. ತದನಂತರ ಪಿ.ಎಚ್ಡಿಗಾಗಿ ಮಹಾ ಪ್ರಬಂಧವನ್ನು ರಚಿಸಿ ಡಾಕ್ಟೋರೇಟ್ ಪದವಿ ಪಡೆಯಬೇಕು.
ಡಾಕ್ಟರ್ ಡಿಗ್ರಿ ಪಡೆದವರು ಆಯಾ ಶಾಸ್ತ್ರದಲ್ಲಿ ಪ್ರಾಧ್ಯಾಪಕರಾಗಬಹುದೆಂದು ಹಿಂದಿನಿಂದಲು ಒಪ್ಪಿತವಾಗಿರುವ ವಿಷಯ. ಹಾಗೆಯೇ ಮೊದಲು ಮೊದಲು ಮತೀಯ, ವೈದ್ಯಕೀಯ, ನ್ಯಾಯ- ಈ ವಿಷಯಗಳ ಅಧ್ಯಾಪಕರು (ಅಂದರೆ ಡಾಕ್ಟರ್ ಡಿಗ್ರಿ ಪಡೆದವರು) ಬೋಧನೆಯಲ್ಲದೆ ಖಾಸಗಿ ವೃತ್ತಿ ನಡೆಸುವುದಕ್ಕೂ ವಿಶ್ವವಿದ್ಯಾಲಯ, ಸರ್ಕಾರ, ಜನತೆ ಇವೆಲ್ಲದರ ಸಮ್ಮತಿ ಇತ್ತು. ಕ್ರಮೇತ ಜನತೆ ವಿಶ್ವವಿದ್ಯಾಲಯದ ಮೊದಲ ವೈದ್ಯಪದವಿಯನ್ನು ಪಡೆದ ವ್ಯಕ್ತಿಗಳನ್ನು ಅವರು ವೃತ್ತಿ ನಡೆಸುವರಾದ್ದರಿಂದ, ಡಾಕ್ಟರ್ ಡಿಗ್ರಿ ಪಡೆದವರೆಂದು ಭಾವಿಸಿತು. ಪಾಶ್ಚಾತ್ಯ ವಿಶ್ವವಿದ್ಯಾಲಯಗಳಲ್ಲಿ ಅನೇಕ ಕಡೆ ವೈದ್ಯಕೀಯ ವ್ಯಾಸಂಗದ ಮೊದಲ ಪದವಿಗೆ ಡಾಕ್ಟರ್ ಪದವಿ-ಎಂ.ಡಿ.-ಡಾಕ್ಟರ್ ಆಫ್ ಮೆಡಿಸಿನ್ ಎಂದೇ ಕರೆದಿದೆ.
ಶಿಕ್ಷಣ (ಸಂಸ್ಥೆ)
ಶಿಕ್ಷಣ ಹೆಸರಿನ ಸರಕಾರೇತರ ಸಂಸ್ಥೆಯು ಭಾರತದಂತಹ ಅಭಿವೃದ್ಧಿಶೀಲ ರಾಷ್ಟ್ರಗಳ ಸಾರ್ವಜನಿಕ ಶಾಲೆಗಳಲ್ಲಿ ಕಲಿಕೆಯ ಮಟ್ಟವನ್ನು ಸುಧಾರಿಸುವ ತಳಮಟ್ಟದ ಪ್ರಯತ್ನವಾಗಿದೆ. ಇದು ಭಾರತದ ಬೆಂಗಳೂರಿನಲ್ಲಿರುವ ಶಿವಶ್ರೀ ಟ್ರಸ್ಟ್ ಎಂಬ ಸಣ್ಣ ಲಾಭೋದ್ದೇಶವಿಲ್ಲದ ಸಂಸ್ಥೆಯಿಂದ ಪ್ರಾರಂಭವಾಯಿತು.
ಸ್ಕೇಲಿಂಗ್ ಸವಾಲು
ಭಾರತವು ದೊಡ್ಡ ಮತ್ತು ಬೆಳೆಯುತ್ತಿರುವ ಜನಸಂಖ್ಯೆಯನ್ನು ಹೊಂದಿರುವ ಅಭಿವೃದ್ಧಿಶೀಲ ರಾಷ್ಟ್ರವಾಗಿದೆ. ಸುಮಾರು 250 ಮಿಲಿಯನ್ ಮಕ್ಕಳಿಗೆ 30 ವಿವಿಧ ಭಾಷೆಗಳಲ್ಲಿ ಪ್ರಾಥಮಿಕ ಶಿಕ್ಷಣವನ್ನು ಒದಗಿಸುವ ಸವಾಲು ಖಾಸಗಿ, ಸಾರ್ವಜನಿಕ ಅಥವಾ ರಾಜ್ಯದ ಯಾವುದೇ ಏಜೆನ್ಸಿಯ ಸಾಮರ್ಥ್ಯವನ್ನು ವಿಸ್ತರಿಸುವ ಕಾರ್ಯವಾಗಿದೆ.
ಶಿಕ್ಷಣವು ಮಕ್ಕಳ ಶಿಕ್ಷಣದಲ್ಲಿ ಎಲ್ಲಾ ಪಾಲುದಾರರನ್ನು ಒಟ್ಟುಗೂಡಿಸುವ ಭಾಗವಹಿಸುವಿಕೆಯ ಮಾದರಿಯನ್ನು ಬಳಸುತ್ತದೆ.ಅವುಗಳೆಂದರೆ ಸ್ಥಳೀಯ ಸಾರ್ವಜನಿಕ ಶಾಲೆ, ಅದರ ಶಿಕ್ಷಕ ಸಿಬ್ಬಂದಿ, ಪೋಷಕರ ಸಮುದಾಯ, ಸ್ಥಳೀಯ ಸರ್ಕಾರಿ ಸಂಸ್ಥೆಗಳು, ಖಾಸಗಿ ಅಡಿಪಾಯಗಳು ಮತ್ತು ಪ್ರಪಂಚದಾದ್ಯಂತದ ಸ್ವಯಂಸೇವಕರನ್ನು ಒಳಗೊಂಡಿದೆ.
ಗುಣಮಟ್ಟ ಮತ್ತು ಪ್ರಮಾಣದ ಸಮಸ್ಯೆಗಳನ್ನು ಪರಿಹರಿಸಲು ಉದ್ಯಮದಲ್ಲಿ ಯಶಸ್ವಿಯಾಗಿ ಅನ್ವಯಿಸಲಾದ ನಿರ್ವಹಣಾ ಪರಿಕಲ್ಪನೆಗಳನ್ನು ಅನ್ವಯಿಸುವುದು ಇದರ ವಿಧಾನವಾಗಿದೆ.
ಕರ್ನಾಟಕ ರಾಜ್ಯ ಸರ್ಕಾರವು ತನ್ನ ಸಾರ್ವಜನಿಕ ಶಾಲೆಗಳಿಗೆ 'ದತ್ತು' ಕಾರ್ಯಕ್ರಮವನ್ನು ಹೊಂದಿದೆ, ಇದರಲ್ಲಿ ಖಾಸಗಿ ಸಂಸ್ಥೆಗಳು ಸಾರ್ವಜನಿಕ ಶಿಕ್ಷಣದ ಗುಣಮಟ್ಟವನ್ನು ಸುಧಾರಿಸುವಲ್ಲಿ ರಾಜ್ಯದೊಂದಿಗೆ ಪಾಲುದಾರರಾಗಬಹುದು. 2001 ರಲ್ಲಿ ಮೂರು ಶಾಲೆಗಳನ್ನು ದತ್ತು ತೆಗೆದುಕೊಳ್ಳುವ ಮೂಲಕ ಶಿಕ್ಷಣ ಪ್ರಾರಂಭವಾಯಿತು. ಈ ಯೋಜನೆಯು ವರ್ಷಗಳಲ್ಲಿ 20,000 ಮಕ್ಕಳನ್ನು ಒಳಗೊಂಡಿರುವ ಸುಮಾರು 130 ಶಾಲೆಗಳಿಗೆ ವಿಸ್ತರಿಸಿದೆ. 2012-13 ರಲ್ಲಿ ಶಿಕ್ಷಣ ಸುಮಾರು 1200 ಸರ್ಕಾರಿ ಶಾಲೆಗಳನ್ನು ನಡೆಸುತ್ತಿದೆ. ಉತ್ತರ ಕರ್ನಾಟಕದಲ್ಲಿ ಇದು ಧಾರವಾಡ ಜಿಲ್ಲೆಯ ಎಲ್ಲಾ ತಾಲೂಕುಗಳು, ಕುಂದಗೋಳ, ಕಲಘಟಗಿ, ನವಲಗುಂದ, ಹುಬ್ಬಳ್ಳಿ, ಧಾರವಾಡವನ್ನು ಒಳಗೊಂಡಿದೆ.
ಪಾಲುದಾರರು
ಆಶಾ, ಚಾರಿಟೀಸ್ ಏಡ್ ಫೌಂಡೇಶನ್, ಗಿವ್ ಇಂಡಿಯಾ ಫೌಂಡೇಶನ್, ವಿಭಾ ಮತ್ತು ಅಸೋಸಿಯೇಷನ್ ಫಾರ್ ಇಂಡಿಯಾಸ್ ಡೆವಲಪ್‌ಮೆಂಟ್ (ಕೊಲಂಬಸ್ ಮತ್ತು TAMU ಅಧ್ಯಾಯಗಳು) ಶಿಕ್ಷಣವನ್ನು ಬೆಂಬಲಿಸುತ್ತಿವೆ.
ಉಲ್ಲೇಖಗಳು
ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ಜಿಸ್ಯಾಟ್‌–17 ದೂರಸಂಪರ್ಕ ಉಪಗ್ರಹ
31 ಸಂವಹನ ಉಪಗ್ರಹಗಳು
ಇಸ್ರೊ ಇಲ್ಲಿಯವರೆಗೆ 31 ಸಂವಹನ ಉಪಗ್ರಹಗಳನ್ನು ಉಡಾವಣೆ ಮಾಡಿದೆ. ಇದರಲ್ಲಿ 19 ಸಂವಹನ ಉಪಗ್ರಹಗಳನ್ನು ಏರಿಯಾನ್‌ ರಾಕೆಟ್‌ ಮೂಲಕವೇ ಹಾರಿ ಬಿಡಲಾಗಿದೆ. 10 ಉಪಗ್ರಹಗಳನ್ನು ಜಿಎಸ್‌ಎಲ್‌ವಿ, ಒಂದನ್ನು ಪಿಎಸ್‌ಎಲ್‌ವಿ ಹಾಗೂ ಇನ್ನೊಂದು ಉಪಗ್ರಹವನ್ನು ಜಿಎಸ್‌ಎಲ್‌ವಿ ಮಾರ್ಕ್‌–3 ಮೂಲಕ ಉಡಾವಣೆ ಮಾಡಲಾಗಿದೆ. ಇವುಗಳಲ್ಲಿ ಮೂರು ಉಪಗ್ರಹಗಳು ಉಡಾವಣಾ ವೈಫಲ್ಯದಿಂದ ನಷ್ಟಗೊಂಡಿವೆ.
ಉಲ್ಲೇಖ
ವರ್ಗ:ಬಾಹ್ಯಾಕಾಶ ವರ್ಗ:ಕೃತಕ ಉಪಗ್ರಹಗಳು
ಸಿ.ರೈಟ್ ಮಿಲ್ಸ್
ಸಿ.ರೈಟ್ ಮಿಲ್ಸ್ ಅಮೆರಿಕನ್ ಸಮಾಜಶಾಸ್ತ್ರಜ್ಞ ಮತ್ತು ಕೊಲ೦ಬಿಯ ವಿಶ್ವವಿದ್ಯಾಲಯದಲ್ಲಿ ಸಮಾಜಶಾಸ್ತ್ರದ ಪ್ರಾಧ್ಯಾಪಕರಾಗಿದ್ದರು (೧೯೪೬ ರಿ೦ದ ೧೯೬೨ವರೆಗೆ ).ಮಿಲ್ಸ್ ರವರ ಬೌದ್ಧಿಕ ಲೇಖನಗಳು ಬಹಳ ಜನಪ್ರಿಯವಾಗಿದ್ದವು.ಅವರು ಬರೆದ 'ದಿ ಪವರ್ ಎಲೈಟ್' ಎ೦ಬ ಪುಸ್ತಕ ಪ್ರಮುಖವಾಗಿದ್ದು.ಈ ಪುಸ್ತಕವು ಅಮೆರಿಕಾದ ರಾಜಕೀಯ, ಮಿಲಿಟರಿ ಮತ್ತು ಪ್ರಸಿದ್ಧ ಆರ್ಥಿಕ ಗಣ್ಯರ ನಡುವಿನ ಸ೦ಬ೦ದ ಮತ್ತು ವರ್ಗ ಮೈತ್ರಿಗಳ ಬಗ್ಗೆ ವಿವರಿಸಲಾಗಿದೆ. ಅಮೆರಿಕಾದ ಮಧ್ಯಮವರ್ಗದವರ ಮೇಲಿರುವ ವೈಟ್ ಕಾಲರ್ ಮತ್ತು ಸಾಮಾಜಿಕ ಇಮ್ಯಾಜಿನೇಷನ್ ನನ್ನು ಮಿಲ್ಸ್ ರವರು ತಮ್ಮ ಜೀವನ ಚರಿತ್ರೆಯಲ್ಲಿ ವಿವರಿಸಿದ್ದಾರೆ. ಸಿ.ರೈಟ್ಮಿ ಮಿಲ್ಸ್ ರವರು ಆಗಸ್ಟ್ ೨೮,೧೯೧೬ ರಲ್ಲಿ ವಾಕೊ, ಟೆಕ್ಸಾಸ್ ನಲ್ಲಿ ಜನಿಸಿದರು. ಇವರ ತ೦ದೆ ಚಲ್ಸ್೯ ಗ್ರೊವರ್ ವಿಮಾ ಸೇಲ್ಸ್ಮ್ಯಾನ್ ಆಗಿದ್ದರು ಮತ್ತು ತಾಯಿ ಫ್ರಾನ್ಸೆಸ್ ರೈಟ್ ಮಿಲ್ಸ್ ಗೃಹಿಣಿಯಾಗಿದ್ದರು. ಇವರ ತ೦ದೆ ತಮ್ಮ ತವರೂರಾದ ಫ್ಲೋರಿಡಾ ರಾಜ್ಯವನ್ನು ಬಿಟ್ಟು ತನ್ನ ತಾಯಿ ಮತ್ತು ಪುವ೯ಜರು ಹುಟ್ಟಿ ಬೆಳೆದ ಟೆಕ್ಸಾಸ್ ಗೆ ಬ೦ದು ನೆಲೆಸಿದರು. ಮಿಲ್ಸ್ ರವರು ತಮ್ಮ ಬಾಲ್ಯವನ್ನು ವಾಚೊ, ವಿಚಿಟಾ ಫಾಲ್ಸ್, ಫೋರ್ಟ್ ವರ್ತ್, ಶೆರ್ಮನ್, ಡಲ್ಲಾಸ್, ಆಸ್ಟಿನ್, ಮತ್ತು ಸ್ಯಾನ್ ಆಂಟೋನಿಯೊ ನಗರಗಳಲ್ಲಿ ಕಳೆದರು. ಅವರು 1934 ರಲ್ಲಿ ಡಲ್ಲಾಸ್ ತಾಂತ್ರಿಕ ಹೈಸ್ಕೂಲ್ನಿಂದ ಪದವೀಧರನಾದರು. ಮಿಲ್ಸ್ ರವರು ಟೆಕ್ಸಾಸ್ ನಲ್ಲಿರುವ ಎ & ಎಂ ವಿಶ್ವವಿದ್ಯಾಲಯಕ್ಕೆ ಆರಂಭದಲ್ಲಿ ಸೇರಿದರು ಆದರೆ ಮೊದಲ ವಷ೯ದ ನ೦ತರ ಆ ವಿಶ್ವವಿದ್ಯಾಲಯವನ್ನು ಬಿಟ್ಟು ಆಸ್ಟಿನ್ನಲ್ಲಿರುವ ಟೆಕ್ಸಾಸ್ ವಿಶ್ವವಿದ್ಯಾಲಯದಲ್ಲಿ ೧೯೩೯ರಲ್ಲಿ ಸಮಾಜಶಾಸ್ತ್ರ ಪದವಿಯ ಜೊತೆಗೆ ತತ್ವಶಾಸ್ತ್ರ ಸ್ನಾತಕೋತ್ತರದಲ್ಲಿ ಪದವಿಯನ್ನು ಪಡೆದರು.
ಪ್ರಬಂಧ ಮತ್ತು ವೃತ್ತಿ
೧೯೪೨ ಅವರು ಮ್ಯಾಡಿಸನ್ ನಲ್ಲಿರುವ ವಿಸ್ಕಾನ್ಸಿನ್ ವಿಶ್ವವಿದ್ಯಾಲಯದಲ್ಲಿ ಸಮಾಜಶಾಸ್ತ್ರದಲ್ಲಿ ಪಿ.ಎಚ್ ಡಿ ಪಡೆದರು.ಅವರ ಪ್ರೌಢಪ್ರಬಂಧ "ಎ ಸೊಶಿಯೊಲೋಜಿಕಲ್ ಅಕೌಟ್ ಆಫ್ "ಪ್ರಾಗ್ಮಾಟಿಸಂ: ಎನ್ ಎಸ್ಸೆ ಆನ್ ದಿ ಸೊಶಿಯೊಲೋಜಿ ಆಫ್ ನಾಲೆಡ್ಜ್ ಮಂಡಿಸಿದರು.೧೯೪೬ ರಿ೦ದ ೧೯೬೨ವರೆಗೆ ಕೊಲ೦ಬಿಯ ವಿಶ್ವವಿದ್ಯಾಲಯದಲ್ಲಿ ಸಮಾಜಶಾಸ್ತ್ರದ ಪ್ರಾಧ್ಯಾಪಕರಾಗಿದ್ದರು.
ಸಿ.ರೈಟ್ ಮಿಲ್ಸ್ ಪ್ರಶಸ್ತಿ
ಸ್ಟಡಿ ಆಫ್ ಸೋಷಿಯಲ್ ಪ್ರಾಬ್ಲಮ್ಸ್ ಸಂಸ್ಥೆ''' 1964 ರಲ್ಲಿ ಸಿ ರೈಟ್ ಮಿಲ್ಸ್ ಪ್ರಶಸ್ತಿ ಸ್ಥಾಪಿಸಿ ಪ್ರಧಾನ ಮಾಡುತ್ತಿದೆ. ಈ ಪ್ರಶಸ್ತಿ ಅತ್ಯುತ್ತಮ ಸಾಮಾಜಿಕ ವಿಜ್ಞಾನದ ಸಂಶೋಧನಾ ಮತ್ತು ದೊಡ್ಡ ತಿಳುವಳಿಕೆ,ವೈಯಕ್ತಿಕ ಮತ್ತು ಸಮಾಜದ ವಿಶೇಷ ಸಮಾಜಶಾಸ್ತ್ರಜ್ಞ, ರಿಗೆ ಪ್ರಧಾನ ಮಾಡಲಾಗುವದು.ಈ ಪ್ರಶೆಸ್ತಿಗೆ  ಅತ್ಯಂತ ಪರಿಣಾಮಕಾರಯಾದ ಮಾನದಂಡಗಳನ್ನು ಹೊಂದಿದೆ.
ಉಲ್ಲೇಖಗಳು
https://en.wikipedia.org/wiki/C._Wright_Mills
ಸುಲ್ತಾನ್ (ಚಲನಚಿತ್ರ)
ಸುಲ್ತಾನ್ (ಅನುವಾದ: ರಾಜ) ೨೦೧೬ರ ಒಂದು ಹಿಂದಿ ಕ್ರೀಡಾಪ್ರಧಾನ ನಾಟಕೀಯ ಚಲನಚಿತ್ರ. ಇದನ್ನು ಅಲಿ ಅಬ್ಬಾಸ್ ಜಾಫರ್ ನಿರ್ದೇಶಿಸಿದ್ದಾರೆ. ಈ ಚಿತ್ರವನ್ನು ಯಶ್ ರಾಜ್ ಫ಼ಿಲ್ಮ್ಸ್ ಲಾಂಛನದಡಿ ಆದಿತ್ಯ ಚೋಪ್ರಾ ನಿರ್ಮಾಣ ಮಾಡಿದ್ದಾರೆ. ಚಿತ್ರದ ಶೀರ್ಷಿಕೆ ಪಾತ್ರದಲ್ಲಿ ಸಲ್ಮಾನ್‌ ಖಾನ್‌ ನಟಿಸಿದ್ದರೆ ಅವರ ಎದುರಾಗಿ ಅನುಷ್ಕಾ ಶರ್ಮಾ ನಟಿಸಿದ್ದಾರೆ. ಚಿತ್ರವು ಹರಿಯಾಣದ ಸುಲ್ತಾನ್ ಅಲಿ ಖಾನ್ ಎಂಬ ಕಾಲ್ಪನಿಕ ಪೈಲವಾನ ಕುಸ್ತಿಪಟು ಮತ್ತು ಮಾಜಿ ಕುಸ್ತಿ ಚ್ಯಾಂಪಿಯನ್ ಮೇಲೆ ಕೇಂದ್ರೀಕರಿಸುತ್ತದೆ. ಇವನ ಯಶಸ್ವಿ ವೃತ್ತಿಜೀವನವು ಅವನ ವೈಯಕ್ತಿಕ ಜೀವನದಲ್ಲಿ ಬಿರುಕನ್ನು ಸೃಷ್ಟಿಸಿರುತ್ತದೆ.
ಈ ಚಿತ್ರವು ವಿಶ್ವಾದ್ಯಂತ 6 ಜುಲೈ 2016ರಂದು ಬಿಡುಗಡೆಯಾಯಿತು. ಇದು ವಿಶ್ವಾದ್ಯಂತ ಗಳಿಸಿತು.
ಐಲ್ಹಾರ್ಡ್ ಮಿಟ್ಶೆಲ್ವಿಚ್
ಜರ್ಮನಿಯ ರಸಾಯನವಿಜ್ಞಾನಿಯಾಗಿದ್ದ ಐಲ್ಹಾರ್ಡ್ ಮಿಟ್ಶೆಲ್ವಿಚ್ರವರು 1794ರ ಜನವರಿ 17ರಂದು (ಈಗ ಪಶ್ಚಿಮ ಜರ್ಮನಿಯಲ್ಲಿರುವ) ಜೆವೆರ್ನ ನ್ಯೂಯೆಂಡೆಯಲ್ಲಿ ಜನಿಸಿದರು. ಲಿಂಕ್ಸ್ ಪ್ರಯೋಗಾಲಯದಲ್ಲಿ ಮಿಟ್ಶೆಲ್ವಿಚ್ರವರು 1818ರಲ್ಲಿ ಹರಳುಗಳ ಮೇಲೆ ಪ್ರಯೋಗಗಳನ್ನು ನಡೆಸುತ್ತಿದ್ದಾಗ, ಪೊಟ್ಯಾಸಿಯಂ ಫಾಸ್ಫೇಟ್ ಮತ್ತು ಪೊಟ್ಯಾಸಿಯಂ ಆರ್ಸನೇಟ್ ಎರಡೂ ರೂಪದಲ್ಲಿ ಒಂದೇ ತರಹವಿದ್ದುದನ್ನು ಗಮನಿಸಿದರು. ಇದರ ಮಹತ್ವವನ್ನು ಗುರುತಿಸಿದ ಬೆರ್ಝೆಲಿಯಸ್ರವರು (1779-1848) ಈ ವಿಷಯವನ್ನು ಗಮನದಲ್ಲಿಟ್ಟುಕೊಂಡು 27 ಧಾತುಗಳ ಪರಮಾಣು ತೂಕಗಳಲ್ಲಿದ್ದ ತಪ್ಪುಗಳನ್ನು ತಿದ್ದಿದರು. ಹಾಗಾಗಿ ಮಿಟ್ಶೆಲ್ವಿಚ್ರವರು ಫಾಸ್ಫೇಟ್ಗಳು, ಆರ್ಸನೇಟ್ಗಳು ಮತ್ತು ಕಾರ್ಬೋನೇಟ್ಗಳ ಬಗ್ಗೆ ತಮ್ಮ ಪ್ರಯೋಗಗಳನ್ನು ಮುಂದುವರಿಸಿ, 1822ರಲ್ಲಿ ಕಸಮರೂಪತೆಕಿ (isomorphism) ಎಂಬ ಪದವನ್ನು ಹುಟ್ಟುಹಾಕಿದರು.
ಮಿಟ್ಶೆಲ್ವಿಚ್ರವರು 1827ರಲ್ಲಿ ಸೆಲೆನಿಕ್ ಆಮ್ಲ|ಸೆಲೆನಿಕ್ ಆಮ್ಲವನ್ನು (selenic acid) ಕಂಡುಹಿಡಿದರು. 1834ರಲ್ಲಿ ಅವರು ಬೆಂಝೀನ್ನನ್ನು ಸಂಶ್ಲೇಷಿಸಿ, ಅದಕ್ಕೆ ಆ ಹೆಸರನ್ನು ಹುಟ್ಟುಹಾಕಿದರು. 1836ರಲ್ಲಿ ಅವರು ನೈಟ್ರೋಬೆಂಝೀನ್ನನ್ನು ಸಂಶ್ಲೇಷಿಸಿ, ನಂತರ ಅವರು ಅಝೋಬೆಂಝೀನ್, ಬೆನ್ಝೋಫಿನೋನ್ (benzophenone) ಮತ್ತು ಬೆಂಝೀನ್ ಸಲ್ಫೋನಿಕ್ ಆಮ್ಲವನ್ನು ಸಂಶ್ಲೇಷಿಸಿದರು. ಮಿಟ್ಶೆಲ್ವಿಚ್ರವರ ಕೊನೆಯ ಮಗ ಕೂಡ ರಸಾಯನವಿಜ್ಞಾನಿಯಾದ. ಅವನು ತನ್ನ ತಂದೆಯವರ ಜೊತೆ ಸೇರಿಕೊಂಡು ಮರದ ಮೆತು ಪದಾರ್ಥದಿಂದ (wood pulp) ಸೆಲುಲೋಸ್ (cellulose) ತಯಾರಿಸುವ ಕಮಿಟ್ಶೆಲ್ವಿಚ್ರವರ ಪ್ರಕ್ರಿಯೆಕಿಯನ್ನು (Mitscherlich process) ಅಭಿವೃದ್ಧಿಪಡಿಸಿದ. ಮಿಟ್ಶೆಲ್ವಿಚ್ರವರು 1863ರ ಆಗಸ್ಟ್ 28ರಂದು ಬರ್ಲಿನ್ನಲ್ಲಿ ನಿಧನರಾದರು.
ಉಲ್ಲೇಖಗಳು
ವರ್ಗ:ವಿಜ್ಞಾನಿಗಳು ವರ್ಗ:ಜರ್ಮನಿಯ ವಿಜ್ಞಾನಿಗಳು ವರ್ಗ:ರಸಾಯನಶಾಸ್ತ್ರ ತಜ್ಞ
ಸುಲ್ತಾನ್ (ಚಲನಚಿತ್ರ)
ಕಥಾವಸ್ತು
೨೦೦೮ರ ವೇಳೆ, ಸುಲ್ತಾನ್ ರಾಜ್ಯ ಮಟ್ಟದ ಕುಸ್ತಿಪಟು ಮತ್ತು ಸ್ಥಳೀಯ ಕುಸ್ತಿ ತರಬೇತುದಾರ ಮಗಳಾದ ಆರ್ಫ಼ಾ ಹುಸೇನ್‍ಳನ್ನು ನೋಡಿ ತಕ್ಷಣ ಅವಳನ್ನು ಪ್ರೀತಿಸತೊಡಗುತ್ತಾನೆ. ಆರಂಭದಲ್ಲಿ ಅವಳು ಅವನೆದುರು ವಾತ್ಸಲ್ಯಹೀನಳಾಗಿ ಇದ್ದರೂ, ಸುಲ್ತಾನ್‍ನನ್ನು ಗೆಳೆಯನನ್ನಾಗಿ ಒಪ್ಪಿಕೊಳ್ಳುತ್ತಾಳೆ. ತಾವು ಬದ್ಧರಿರುವುದಾಗಿ ಅವನು ಸಾಧಿಸಲು ಆರಂಭಿಸಿದಾಗ, ತಾನು ಕೇವಲ ಚೆನ್ನಾಗಿ ತರಬೇತಿಪಡೆದ ಕುಸ್ತಿಪಟುವನ್ನು ಮದುವೆಯಾಗುವೆನು ಎಂದು ಹೇಳಿ ಅವನನ್ನು ಅವಮಾನಿಸುತ್ತಾಳೆ. ಅವಳ ಗೌರವವನ್ನು ಗೆಲ್ಲುವ ದೃಢಸಂಕಲ್ಪ ಮಾಡಿ, ಸುಲ್ತಾನ್ ತನ್ನನ್ನು ತಾನು ತೀವ್ರವಾದ ತರಬೇತಿಗೆ ಸಮರ್ಪಿಸಿಕೊಳ್ಳುತ್ತಾನೆ. ಅಂತಿಮವಾಗಿ ಒಂದು ರಾಜ್ಯ ಮಟ್ಟದ ಕುಸ್ತಿ ಪಂದ್ಯಾವಳಿಯನ್ನು ಗೆಲ್ಲುತ್ತಾನೆ, ಆರ್ಫ಼ಾ ಕೂಡ. ಇಬ್ಬರೂ ಮದುವೆಯಾಗಿ ಗುರುತಿಸಲ್ಪಡುವ ಕುಸ್ತಿಪಟುಗಳಾಗಿ ಭಾರತವನ್ನು ಅನೇಕ ಅಂತರರಾಷ್ಟ್ರೀಯ ಪಂದ್ಯಾವಳಿಗಳಲ್ಲಿ ಪ್ರತಿನಿಧಿಸುತ್ತಾರೆ. ಇಬ್ಬರೂ ಒಲಿಂಪಿಕ್ ತಂಡಕ್ಕೆ ಆಯ್ಕೆಗೊಂಡಾಗ, ಆರ್ಫ಼ಾ ತಾನು ಗರ್ಭಿಣಿ ಇರುವುದಾಗಿ ಕಂಡುಕೊಳ್ಳುತ್ತಾಳೆ. ಅವಳು ಭಾರತಕ್ಕೆ ಒಂದು ಒಲಿಂಪಿಕ್ ಚಿನ್ನದ ಪದಕವನ್ನು ಗೆಲ್ಲುವ ತನ್ನ ಬಾಲ್ಯದ ಕನಸನ್ನು ಬಿಟ್ಟುಕೊಡುತ್ತಾಳೆ. ಅದನ್ನು ನಂತರ ಸುಲ್ತಾನ್ ಈಡೇರಿಸುತ್ತಾನೆ.
ಅವಳಿಗೆ ಆಶ್ಚರ್ಯವಾಗುವಂತೆ, ಸುಲ್ತಾನ್‍ನ ಸಾಧನೆಯು ಅವನನ್ನು ಅಹಂಕಾರಿಯನ್ನಾಗಿ ಮಾಡುತ್ತದೆ ಮತ್ತು ಒಂದು ಕಾರ್ಯಕ್ರಮದಲ್ಲಿ ಒಬ್ಬ ವರದಿಗಾರನಿಗೆ ಕಪಾಳಕ್ಕೆ ಹೊಡೆಯುತ್ತಾನೆ. ಅವನು ಅವಳ ನಿಗದಿತ ದಿನಾಂಕದ ಹತ್ತಿರವಿರುವ ಆರ್ಫ಼ಾಳನ್ನೂ ಬಿಟ್ಟು ಟರ್ಕಿಯಲ್ಲಿ ಚಿನ್ನದ ಪದಕ ಗೆಲ್ಲುತ್ತಾನೆ. ಹಿಂದಿರುಗಿದ ನಂತರ, ತನ್ನ ನವಜಾತ ಶಿಶು ತೀವ್ರ ರಕ್ತಹೀನತೆಯಿಂದ ಸತ್ತುಹೋಗಿದೆ ಎಂದು ಅವನಿಗೆ ಗೊತ್ತಾಗುತ್ತದೆ. ಶಿಶುವಿಗೆ ಸುಲ್ತಾನ್‍ಗೆ ತದ್ರೂಪವಾದ ಅಪರೂಪದ ಒ- ರಕ್ತದ ಗುಂಪಿದ್ದು ಅವನ ಅನುಪಸ್ಥಿತಿಯು ಮಗುವಿಗೆ ದಾನಿ ದೊರಕದಂತೆ ಮಾಡಿತು. ಸಿಟ್ಟಾಗಿ, ಆರ್ಫ಼ಾ ಸುಲ್ತಾನ್‍ನನ್ನು ಬಿಟ್ಟು ತನ್ನ ತಂದೆಯೊಂದಿಗೆ ಇರಲು ನಿರ್ಧರಿಸುತ್ತಾಳೆ. ತನ್ನ ಹೆಂಡತಿ ಮತ್ತು ಮಗುವನ್ನು ಕಳೆದುಕೊಂಡಿದ್ದಕ್ಕೆ ಖಿನ್ನನಾಗಿ, ಸುಲ್ತಾನ್ ತನ್ನ ಮಗುವಿನ ಹೆಸರಿನಲ್ಲಿ ರಕ್ತ ಶೇಖರಣಾ ಕೇಂದ್ರವನ್ನು ತೆರೆಯಲು ಹಣವನ್ನು ಸಂಗ್ರಹಿಸಲು ಆರಂಭಿಸುತ್ತಾನೆ.
ಪ್ರಸಕ್ತ ದಿನದಲ್ಲಿ, ಪಂದ್ಯಾವಳಿಯ ಬಹುಮಾನದ ಹಣವು ರಕ್ತ ಶೇಖರಣಾ ಕೇಂದ್ರವನ್ನು ತೆರೆಯುವ ಅವನ ಕನಸನ್ನು ಈಡೇರಿಸುವುದೆಂದು ಆಕಾಶ್ ಸುಲ್ತಾನ್‍ಗೆ ಮಾತುಕೊಡುತ್ತಾನೆ. ಸುಲ್ತಾನ್ ಭಾಗವಹಿಸಲು ಒಪ್ಪಿ, ದೆಹಲಿಗೆ ಟ್ರೇನ್‍ನಲ್ಲಿ ಪ್ರಯಾಣಿಸುತ್ತಾನೆ. ಅಲ್ಲಿ ಆಕಾಶ್ ಅವನನ್ನು ಎಂಎಂಎ ತರಬೇತುದಾರ ಫ಼ತೇ ಸಿಂಗ್‍ಗೆ ಪರಿಚಯಿಸುತ್ತಾನೆ. ಸಿಂಗ್ ಆರಂಭದಲ್ಲಿ ಅವನನ್ನು ನಿರಾಕರಿಸುತ್ತಾನೆ. ಆದರೆ ಅವನ ದೃಢಸಂಕಲ್ಪವನ್ನು ನೋಡಿ ಒಪ್ಪುತ್ತಾನೆ. ಎರಡು ತಿಂಗಳ ತರಬೇತಿಯ ನಂತರ, ಸುಲ್ತಾನ್ ತನ್ನ ಮೈಕಟ್ಟನ್ನು ಮರಳಿ ಪಡೆದು ಫ಼್ರೀಸ್ಟೈಲ್ ಕುಸ್ತಿ ಮಾಡಲು ಕಲಿಯುತ್ತಾನೆ. ತನ್ನ ಮೊದಲ ಪಂದ್ಯದಲ್ಲಿ, ಸುಲ್ತಾನ್ ತನ್ನ ಎದುರಾಳಿಯನ್ನು ತನ್ನ ಸ್ವಂತದ ವಿಶಿಷ್ಟ ಕುಸ್ತಿ ಶೈಲಿಯನ್ನು ಬಳಸಿ ಸೋಲಿಸುತ್ತಾನೆ. ಅವನು ಶೀಘ್ರವೇ ಅನೇಕ ಪಂದ್ಯಗಳನ್ನು ಗೆದ್ದು ಮತ್ತೊಮ್ಮೆ ರಾಷ್ಟ್ರವ್ಯಾಪಿ ಆಸಕ್ತಿ ತರಿಸಿದ ವ್ಯಕ್ತಿಯಾಗಿ ಆ ಪ್ರಕ್ರಿಯೆಯಲ್ಲಿ ಆರ್ಫ಼ಾಳ ಬೆಂಬಲವನ್ನು ಗಳಿಸುತ್ತಾನೆ.
ಸೆಮಿ-ಫ಼ೈನಲ್ ಸುತ್ತಿನಲ್ಲಿ, ಸುಲ್ತಾನ್ ಪಂದ್ಯವನ್ನು ಗೆಲ್ಲುತ್ತಾನೆ ಆದರೆ ತೀವ್ರವಾಗಿ ಗಾಯಗೊಂಡು ಆಸ್ಪತ್ರೆ ಸೇರುತ್ತಾನೆ. ಸುಲ್ತಾನ್ ಇನ್ನೊಮ್ಮೆ ಹೋರಾಡಬಾರದು ಮತ್ತು ಆಡಿದರೆ ಅವನ ಗಾಯಗಳು ಮಾರಕವಾಗುವವು ಎಂದು ವೈದ್ಯನು ಆಕಾಶ್‍ಗೆ ತಿಳಿಸುತ್ತಾನೆ. ಆರ್ಫ಼ಾ ವಾರ್ಡ್‌ಗೆ ಬಂದು ಹೋರಾಡುವುದನ್ನು ಮುಂದುವರಿಸುವಂತೆ ಅವನನ್ನು ಉತ್ತೇಜಿಸುತ್ತಾಳೆ. ಅಂತಿಮ ಪಂದ್ಯದ ವೇಳೆ, ಸುಲ್ತಾನ್ ತನ್ನ ನೋವನ್ನು ಜಯಿಸಿ ತನ್ನ ಎದುರಾಳಿಯನ್ನು ಸೋಲಿಸಿ ಅಂತಿಮವಾಗಿ ಪಂದ್ಯಾವಳಿಯನ್ನು ಗೆಲ್ಲುತ್ತಾನೆ. ತನ್ನ ಹೆಂಡತಿಯೊಂದಿಗೆ ಪುನರ್ಮಿಲನವಾಗಿ, ಸುಲ್ತಾನ್ ಬಹುಮಾನದ ಹಣವನ್ನು ಬಳಸಿ ಒಂದು ರಕ್ತ ಶೇಖರಣಾ ಕೇಂದ್ರವನ್ನು ತೆರೆಯುತ್ತಾನೆ. ಆರ್ಫ಼ಾ ಕುಸ್ತಿಯನ್ನು ಪುನರಾರಂಭಿಸುತ್ತಾಳೆ. ಕೆಲವು ವರ್ಷಗಳ ನಂತರ, ಅವಳು ಹೆಣ್ಣು ಮಗುವಿಗೆ ಜನ್ಮ ನೀಡುತ್ತಾಳೆ. ಆ ಮಗುವನ್ನು ಕುಸ್ತಿಪಟುವಾಗಿ ಮಾಡಲು ಸುಲ್ತಾನ್ ತರಬೇತಿಯನ್ನು ಆರಂಭಿಸುತ್ತಾನೆ.
ಬೆಳವಣಿಗೆ
ಯೋಜನೆಯನ್ನು ಜೂನ್ ೨೦೧೫ರಲ್ಲಿ ಘೋಷಿಸಲಾಯಿತು ಮತ್ತು ಯೂಟ್ಯೂಬ್‌‍ನಲ್ಲಿ ಒಂದು ಟೀಜ಼ರ್‌ನ್ನು ಬಿಡುಗಡೆ ಮಾಡಲಾಯಿತು. ಖಾನ್ ಚಿತ್ರದಲ್ಲಿ ಹರ್ಯಾಣಾ ಮೂಲದ ಕುಸ್ತಿಪಟುವಾಗಿ ನಟಿಸಿದರು. ಖಾನ್ ಲಾರ್ನೆಲ್ ಸ್ಟೋವಾಲ್‍ರ ಮಾರ್ಗದರ್ಶನದಲ್ಲಿ ಕುಸ್ತಿ ತರಬೇತಿಗೆ ಒಳಗಾದರು.
ಪಾತ್ರ ಹಂಚಿಕೆ
ಜನೆವರಿ ೨೦೧೬ರಲ್ಲಿ, ಖಾನ್ ಎದುರು ನಾಯಕ ನಟಿಯಾಗಿ ನಟಿಸಲು ಅನುಷ್ಕಾ ಶರ್ಮಾರನ್ನು ಚಿತ್ರತಂಡಕ್ಕೆ ಸೇರಿಸಿಕೊಳ್ಳಲಾಯಿತು. ಕುಸ್ತಿಪಟುವಾಗಿ ತಮ್ಮ ಪಾತ್ರಕ್ಕೆ, ಶರ್ಮಾ ಕುಸ್ತಿ ಪಾಠಗಳನ್ನು ತೆಗೆದುಕೊಂಡರು. ಫ಼ೆಬ್ರುವರಿ ೨೦೧೬ರಲ್ಲಿ, ಬಾಸ್ಕೊ-ಸೀಜ಼ರ್‌ರನ್ನು ಚಿತ್ರದ ನೃತ್ಯ ನಿರ್ದೇಶಕರಾಗಿ ಚಿತ್ರತಂಡಕ್ಕೆ ಸೇರಿಸಿಕೊಳ್ಳಲಾಯಿತು.
ಚಿತ್ರೀಕರಣ
ಚಿತ್ರದ ತಯಾರಿಕಾ ಪೂರ್ವ ಹಂತವು ಅಕ್ಟೋಬರ್ ೨೦೧೫ರಂದು ಆರಂಭವಾಯಿತು. ಚಿತ್ರದ ಪ್ರಧಾನ ಛಾಯಾಗ್ರಹಣವು ಕರ್ಜತ್‍ನಲ್ಲಿ ಮತ್ತು ಮುಂಬಯಿಯ ಜೆಡಬ್ಲ್ಯೂ ಮ್ಯಾರಿಯಟ್‍ನಲ್ಲಿ ಡಿಸೆಂಬರ್ ೨೦೧೫ ರಲ್ಲಿ ಆರಂಭವಾಯಿತು. ಚಿತ್ರದ ಮೊದಲ ವೇಳಾಪಟ್ಟಿಯನ್ನು ಇಲ್ಲಿ ಚಿತ್ರೀಕರಿಸಲಾಯಿತು. ಮೊದಲ ವೇಳಾಪಟ್ಟಿಯ ಚಿತ್ರೀಕರಣವು ಡಿಸೆಂಬರ್ ೨೦೧೫ರ ಉತ್ತರಾರ್ಧದಲ್ಲಿ ಮುಗಿಯಿತು. ಎರಡನೇ ವೇಳಾಪಟ್ಟಿಯ ಚಿತ್ರೀಕರಣವು ಜನೆವರಿ ೨೦೧೬ರಂದು ಆರಂಭಗೊಂಡಿತು. ಮಾರ್ಚ್ ೨೦೧೬ರ ಪೂರ್ವಾರ್ಧದಲ್ಲಿ ಒಂದು ಹಾಡನ್ನು ಚಿತ್ರೀಕರಿಸಲಾಯಿತು. ಇದರ ನೃತ್ಯವನ್ನು ಫ಼ಾರಾ ಖಾನ್ ನಿರ್ದೇಶಿಸಿದ್ದರು.
ಸಂಗೀತ
ಸುಲ್ತಾನ್ ಚಿತ್ರದ ಸಂಗೀತವನ್ನು ವಿಶಾಲ್-ಶೇಖರ್ ಸಂಯೋಜಿಸಿದ್ದಾರೆ ಮತ್ತು ಹಾಡುಗಳಿಗೆ ಸಾಹಿತ್ಯವನ್ನು ಇರ್ಷಾದ್ ಕಾಮಿಲ್ ಬರೆದಿದ್ದಾರೆ. ಧ್ವನಿವಾಹಿನಿ ಸಂಗ್ರಹವನ್ನು 31 ಮೇ 2016 ರಂದು ಬಿಡುಗಡೆ ಮಾಡಲಾಯಿತು. ಧ್ವನಿಸಂಗ್ರಹದಲ್ಲಿ ಹದಿನಾಲ್ಕು ಹಾಡುಗಳಿವೆ. ಇವುಗಳಲ್ಲಿ ಒಂಬತ್ತನ್ನು ಮೂಲ ಧ್ವನಿವಾಹಿನಿಯಲ್ಲಿ ಸೇರಿಸಿಕೊಳ್ಳಲಾಗಿದೆ.
ವಿಶ್ವಾದ್ಯಂತ
೯ ಸೆಪ್ಟೆಂಬರ್ ೨೦೧೮ರ ವೇಳೆಗೆ, ಚೈನಾದಲ್ಲಿ ಬಿಡುಗಡೆಯಾದ ನಂತರ, ಈ ಚಿತ್ರವು ವಿಶ್ವಾದ್ಯಂತ ಗಳಿಸಿದೆ.
ಭಾರತ
ಈ ಚಿತ್ರದ ಅಂತಿಮ ದೇಶೀಯ ಗಳಿಕೆ ಸುಮಾರು 421.25 ಕೋಟಿಯಷ್ಟಿತ್ತು.
ವಿದೇಶದಲ್ಲಿ
೯ ಸೆಪ್ಟೆಂಬರ್ ೨೦೧೮ರ ವೇಳೆಗೆ ಈ ಚಿತ್ರವು ವಿದೇಶದಲ್ಲಿ $29.82 ದಶಲಕ್ಷದಷ್ಟು ಗಳಿಸಿದೆ.
ಆಟ
ಈ ಚಿತ್ರದ ಮೇಲೆ ಆಧಾರಿತವಾದ ಒಂದು ಅಧಿಕೃತ ಆಟವನ್ನು ಆ್ಯಂಡ್ರಾಯ್ಡ್ ಮೊಬೈಲ್ ಫ಼ೋನುಗಳಿಗಾಗಿ ಬಿಡುಗಡೆ ಮಾಡಲಾಗಿದೆ.
ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು
೨೦೧೭ರ ಫಿಲ್ಮ್‌ಫೇರ್ ಪ್ರಶಸ್ತಿಗಳು
ಹೊರಗಿನ ಕೊಂಡಿಗಳು
ವರ್ಗ:ಹಿಂದಿ-ಭಾಷೆಯ ಚಿತ್ರಗಳು
ಅಗಸ್ಟ್ ಮೆನ್ನರ್
ಅಗಸ್ಟ್ ಮೆನ್ನರ್- ಇವರು ಭಾರತಕ್ಕೆ ಬಂದ ಒಬ್ಬರು.ಇವರು ಜರ್ಮನಿಯ ವುಟೆಂಬರ್ಗ್ ಎಂಬ ಪ್ರದೇಶದಿ೦ದ  ೨೨-೭-೧೮೫೭ರಲ್ಲಿ ಭಾರತಕ್ಕೆ ಬ೦ದರು. ಇವರು ಮಂಗಳೂರು,ಮುಲ್ಕಿ, ಉಡುಪಿ ಮುಂತಾದ ಕಡೆಗಳಲ್ಲಿ ಕ್ರೈಸ್ತ ಕೇಂದ್ರಗಳಲ್ಲಿ ಸೇವೆ ಸಲ್ಲಿಸಿದವರು. ಇವರು ಭಾತರತಕ್ಕೆ ಬ೦ದ ಮೊಟ್ಟ ಮೊದಲ ಉದ್ದೇಶ ಕ್ರಿಸ್ತ ಧರ್ಮದ ಪ್ರಚಾರಕ್ಕಾಗಿ. ತುಳು ಭಾಷೆಗೆ ಇವರ ಕೊಡುಗೆ ಅಪಾರ. ೧೮೮೬ರಲ್ಲಿ ಪ್ರಕಟವಾದ ತುಳು ನಿಘಂಟಿನ ಲೇಖಕರು ಇವರು. ಕೆಮರರ್ ಎಂಬ ಮಿಶನರಿಯೋರ್ವರು ಪ್ರಾರಂಭಿಸಿದ ತುಳು ನಿಘಂಟನ್ನು ಪೂರ್ತಿಗೊಳಿಸಿದವರು ಇವರೇ. ಇದಲ್ಲದೆ ೧೬೫ಕ್ಕೂ ಮಿಕ್ಕಿ ತುಳು ಕ್ರೈಸ್ತ ಗೀತೆಗಳನ್ನುಗೀತೆ
ಬರೆದಿದ್ದಾರೆ.ಇವರು ತುಳು ಸಾಹಿತ್ಯಕ್ಕೆ ನೀಡಿರುವ ಸೇವೆ ಅಪಾರ .ಇವರು ೩೩ ವರ್ಷಗಳ ಕಾಲ ತುಳು ಸಾಹಿತ್ಯಕ್ಕೆ ಸೇವೆ ಸಲ್ಲಿಸಿದ್ದಾರೆ. ಇವರು ತುಳು -ಇ೦ಗ್ಲಿಷ್ ನಿಘ೦ಟನ್ನು೧೮೮೬ರಲ್ಲಿ ರಚಿಸಿದರು .ಹಾಗೆಯೆ ಇ೦ಗ್ಲಿಷ್-ತುಳು ನಿಘ೦ಟನ್ನು ೧೮೮೮ರಲ್ಲಿ ರಚಿಸಿದರು. ಇವರು ಭಾರತಕ್ಕೆ ಬ೦ದ ನ೦ತರದಲ್ಲಿ ದಕ್ಷಿಣ ಕನ್ನಡದ ತುಳು ನಾಡಿನ ಮೇಲೆ ಅವರ ಆಸಕ್ತಿ ಮೂಡಿತು. ಅದರಲ್ಲೂ ತುಳು ನಾಡಿನ ಸ೦ಸ್ಕ್ರತಿ ,ಆಚಾರ ವಿಚಾರಗಳು ಅವರ ಮೇಲೆ ಪ್ರಭಾವ ಉ೦ಟು ಮಾಡಿತು.ಈ ಕಾರಣದಿ೦ದಾಗಿ ಇವರು ತುಳು ಭಾಷೆಗೆ ಮಹತ್ವ ನೀಡಿದರು.ಇವರಿಗೆ ತುಳುನಾಡಿನ ಭೂತ ಕೋಲದ ಮೇಲೆ ವಿಶೇಷ ಆಸಕ್ತಿ ಹೊ೦ದಿದ್ದರು.
ಇವರು ತುಳುಹಾಡುಗಳ ,ಭೂತದ ಹಾಡು, ಭೂತ ವಿದ್ಯೆ,ತುಳು ಗಾದೆ,ಭೂತದ ಸೇವೆಯ ಕುರಿತು ಅಪಾರ ಕೃತಿಗಳನ್ನು ರಚಿಸಿದ್ದಾರೆ.ಇವರು ಕ್ರಿಸ್ತ ಧರ್ಮಗ್ರ೦ಥವಾದ 'ಸತ್ಯ ವೇದದ' ಕೆಲವು ಭಾಗಗಳನ್ನು ತುಳು ಭಾಷೆಗೆ ಭಾಷಾ೦ತರಿಸಿದ್ದಾರೆ. ಕನ್ನಡ ಕ್ರಿಸ್ತರ ಪದಗಳು ,ಇ೦ಗ್ಲಿಷ್ ಭೂತದ ಕಥೆ,ಹೀಗೆಯೆ ತು೦ಬಾ ಪುಸ್ತಕಗಳನ್ನು ರಚಿಸಿದ್ದಾರೆ.ಹೆಚ್ಚಿನ ವಿವರಣೆಗಳಿಗೆ ಹ೦ಪಿ ವಿಶ್ವ ವಿದ್ಯಾಲಯದ ತುಳು ಸಾಹಿತ್ಯ ಚರಿತ್ರೆಯೆ೦ಬ ಪುಸ್ತಕದಲ್ಲಿ ಮಿಶನರಿ ಕಾಲದ ತುಳು ಸಾಹಿತ್ಯ ಬರೆದಿರುವ ಬೆನೆಟ್ ಜಿ.ಅಮ್ಮನ್ ಬರೆದಿರುವ ಲೇಖನವನ್ನು ತುಳು ಸಾಹಿತ್ಯ ಅಕಾಡೆಮಿ ಪ್ರಕಟ ಮಾಡಿದ್ದರು. ಹಾಗೆಯೆ ಇವರು ಭೂತ ಕೋಲದ ಕುರಿತು ಹಲವಾರು ಕೃತಿಗಳನ್ನು ಬರೆದಿದ್ದಾರೆ.ಹಾಗೆಯೆ ಇವರು ಹಲವಾರು ಕ್ರೈಸ್ತ ಕೃತಿಗಳನ್ನು ತುಳು ಭಾಷೆಗೆ ಬದಲಾಯಿಸಿದ್ದಾರೆ.
ಉಲ್ಲೇಖನಗಳು
https://incubator.wikimedia.org/wiki/Wp/tcy/%E0%B2%AE%E0%B3%86%E0%B2%A8%E0%B3%8D%E0%B2%A8%E0%B2%B0%E0%B3%8D
ಫಿನೇಸ್ ಪಿ. ಗೇಜ್
ಫಿನೇಸ್ ಪಿ. ಗೇಜ್ (1823–1860) ಒಬ್ಬ ಅಮೇರಿಕನ್ ರೈಲು ರಸ್ತೆ ನಿರ್ಮಾಣದ ಫೋರ್‌ಮ್ಯಾನ್ ಆಗಿದ್ದ. ಸಂಭವಿಸಲು ಅಸಾದ್ಯವೆನ್ನುವಂತಿರುವ- ಸಂದರ್ಭದಲ್ಲಿ ಅಪಘಾತದಲ್ಲಿ ಹಾರೆಯಂತಿರುವ ಒಂದು ದಪ್ಪ ಕಬ್ಬಿಣದ ಸರಳು ಬಂಡೆಯನ್ನು ಕೊರೆದು ಸ್ಪೋಟಿಸುವಾಗ ಸಮಯಕ್ಕೆ ಮೊದಲೇ ಸಿಡಿಮದ್ದಿನಿಂದ ಸಿಡಿದು, ಅದಕ್ಕೆ ಉಪಯೋಗಿಸಿದ ಕಬ್ಬಿಣದ ಹಾರೆ ಸಂಪೂರ್ಣವಾಗಿ ಅವನ ಎಡ ದವಡೆಯಿಂದ ತಲೆಯ ಮೂಲಕ ತೂರಿ ಹಾರಿಹೋಯಿತು. ಅವನ ಮೆದುಳಿನ ಎಡ ಮುಂಭಾಗದ ಹಾಲೆ- ಮೆದುಳಿನ ಸಣ್ಣ ಮುದ್ದೆ ಅದರ ಜೊತೆ ಹಾರಿ ನಾಶವಾಯಿತು, ತಲೆಯ, ದವಡೆಯ ಎಲುಬು ಕೆಲವು ಭಾಗ ಪುಡಿಯಾಯಿತು. ಬದುಕಿ ಉಳಿದ ಅವನ ಜೀವನದ ಉಳಿದ ವರ್ಷಗಳಲ್ಲಿ ಅವನ ಸಹಜ ವ್ಯಕ್ತಿತ್ವ ಮತ್ತು ನಡವಳಿಕೆಯ ಮೇಲೆ ಆ ಗಾಯದ ಪರಿಣಾಮಗಳು ಅಲ್ಪವಾಗಿದ್ದವು; ಸ್ನೇಹಿತರು ಅವನನ್ನು "ಇನ್ನು ಮುಂದೆ ಇವನು ಗೇಜ್" ಅಲ್ಲ”  ಎಂಬ ಆಳವಾದ ಭಾವನೆಯಿಂದ ನೋಡಿದ್ದು (ಒಂದು ಸಮಯದವರೆಗೆ) ಅವನ ಮೇಲೆ ಪರಿಣಾಮ ಬೀರಿತ್ತು.
ಚೇತರಿಕೆಯ ನಂತರ
John-m-harlow cropped.jpg
ಉಲ್ಲೇಖ
ವರ್ಗ:ಹಿಂಸೆ ವರ್ಗ:ಅಪಘಾತಗಳು
ಮನ್ವಂತರ
ಬ್ರಹ್ಮನ ಒಂದು ಹಗಲೆನಿಸಿದ ಕಲ್ಪವನ್ನು ಹದಿನಾಲ್ಕು ಮನ್ವಂತರಗಳಾಗಿ ವಿಭಾಗಿಸಿರುವರು. ಕಲ್ಪವೆಂದರೆ 1000 ಚತುರ್ಯುಗಗಳು. ಆದ್ದರಿಂದ ಒಂದು ಮನ್ವಂತರಕ್ಕೆ ಎಪ್ಪತ್ತೊಂದು ಚಿಲ್ಲರೆ ಚತುರ್ಯುಗಗಳೆಂದು ಹೇಳಿದಂತಾಯಿತು ಎಂದೇ ಅಮರಕೋಶಕಾರ ಸ್ಥೂಲವಾಗಿ 71 ದಿವ್ಯಯುಗಗಳಿಗೆ ಒಂದು ಮನ್ವಂತರವೆಂದು ಹೇಳಿರುವುದು ಒಂದೊಂದು ಮನ್ವಂತರದಲ್ಲೂ ಒಬ್ಬೊಬ್ಬ ಪುಣ್ಯ ಪುರುಷ ಇಂದ್ರ ಪಟ್ಟಕ್ಕೆ ಬರುವನು. ಇವನಿಗೆ ಸಹಾಯಕರಾಗಿ ಧರ್ಮಪ್ರವರ್ತಕರಾದ ಏಳು ಮಂದಿ ಮಹಾತ್ಮರು ಸಪ್ತರ್ಷಿಗಳೆಂಬ ಪದವಿ ಅಲಂಕರಿಸುವರು. ಒಂದೊಂದು ಮನ್ವಂತರದಲ್ಲಿಯೂ ಭಗವಂತ ಕೆಲವು ಅವತಾರ ಎತ್ತಿ ದುಷ್ಟ ಶಿಕ್ಷಣ, ಶಿಷ್ಟ ರಕ್ಷಣ ಮುಂತಾದವನ್ನು ಮಾಡುತ್ತಾನೆಂಬ ನಂಬಿಕೆಯಿದೆ.
ಹದಿನಾಲ್ಕು ಮನ್ವಂತರಗಳ ವಿವರಗಳನ್ನು ಭಾಗವತಯೂ ಅಧ್ಯಯನ ಮಾಡತಕ್ಕವರಿಲ್ಲದೆ ವೇದಗಳೂ ವೇದೋಕ್ತವಾದ ಧರ್ಮಗಳೂ ನಷ್ಟವಾಗುತ್ತ ಬರುವುವು. ಆಗ ಕೆಲವು ಮಹಷಿತದ 8ನೆಯ ಸ್ಕಂದದ ಮೊದಲನೆಯ 13 ಅಧ್ಯಾಯಗಳಲ್ಲಿ ವಿಸ್ತಾರವಾಗಿ ವರ್ಣಿಸಲಾಗಿದೆ. 14ನೆಯ ಅಧ್ಯಾಯದಲ್ಲಿ ಮನು, ಮನುಪುತ್ರರು, ಸಪ್ತರ್ಷಿಗಳು ಮುಂತಾದವರ ಕಾರ್ಯಗಳು ವರ್ಣಿಸಲ್ಪಟ್ಟಿವೆ. ಹೇಗೆಂದರೆ, ಒಂದೊಂದು ಮನ್ವಂತರದ ಕಡೆಯಲ್ಲಿಯೂ ಅಧ್ಯಯನ ಮಾಡತಕ್ಕವರಿಲ್ಲದೇ ವೇದಗಳೂ ವೇದೋಕ್ತವಾದ ಧರ್ಮಗಳೂ ನಷ್ಟವಾಗುತ್ತ ಬರುವುವು. ಆಗ ಕೆಲವು ಮಹರ್ಷಿಗಳು ತಮ್ಮ ತಪಃ ಪ್ರಭಾವದಿಂದ ಆ ವೇದಗಳನ್ನು ತಿಳಿದುಕೊಂಡು, ಪುನಃ ಲೋಕದಲ್ಲಿ ಪ್ರಚಾರಗೊಳಿಸುವರು. ಇವರೇ ಸಪ್ತರ್ಷಿಗಳೆನಿಸುವರು. ಮನುಗಳು ಭಗವಂತನಿಂದ ಪ್ರೇರಿತರಾಗಿ, ಆ ಮಹರ್ಷಿಗಳಿಂದ ವಿಸ್ತರಿಸಲ್ಪಟ್ಟ ವೇದಗಳಿಗೂ ವೇದೂಕ್ತ ಧರ್ಮಗಳಿಗೂ ಲೋಪ ಬರದಂತೆ ಪ್ರಜೆಗಳನ್ನು ಅವರವರ ವರ್ಣಾಶ್ರಮ ಧರ್ಮಗಳಲ್ಲಿ ನಿಯಮಿಸುತ್ತ ಧರ್ಮವನ್ನು ನಾಲ್ಕೂ ಪಾದಗಳಿಂದ ನಡೆಸುತ್ತ ಬರುವರು. ಹೀಗೆ ಸ್ಥಾಪಿತವಾದ ಧರ್ಮವನ್ನು ಆಯಾ ಕಾಲದ ಮನುಪುತ್ರರು ಆ ಮನ್ವಂತರ ಮುಗಿಯುವ ತನಕ ಲೋಳವಿಲ್ಲದೆ ನಡೆಸಿಕೊಂಡು ಬರುವರು. ಆಯಾಕಾಲದ ದೇವಗಣಗಳು ಪಿತೃದೇವತೆಗಳೊಡನೆಯೂ ಯಜ್ಞಭೋಕ್ತøಗಳಾದ ಮಹರ್ಷಿಗಳೊಡನೆ ಸೇರಿ ಜನರಿಂದ ಕೊಡಲ್ಪಡುವ ಯಜ್ಞ ಭಾಗಗಳನ್ನು ಭುಜಿಸುವರು. ಇಂದ್ರ ಪದವಿಯಲ್ಲಿರತಕ್ಕವರು ಭಗವಂತನ ಅನುಗ್ರಹದಿಂದ ತಮಗೆ ದೊರೆತ ತ್ರೈಲೋಕ್ಯ ರಾಜ್ಯಲಕ್ಷ್ಮಿಯನ್ನು ಅನುಭವಿಸುತ್ತ ಕಾಲಕಾಲಕ್ಕೆ ಮಳೆಯನ್ನು ಸುರಿಸಿ ಲೋಕವನ್ನು ಪಾಲಿಸುವರು. ಸರ್ವೇಶ್ವರನಾದ ಮಹಾವಿಷ್ಣುವೂ ಆಯಾ ಕಾಲಕ್ಕೆ ತಕ್ಕಂತೆ ಅವತರಿಸಿ ಮನುಗಳಿಗೂ ಇಂದ್ರಾದಿಗಳಿಗೂ ನಿಯಾಮಕವಾಗಿ ಲೋಕ ಕ್ಷೇಮವನ್ನುಂಟುಮಾಡುವುದು. ಸ್ವಾಯಂಭುವ, ಸ್ವಾರೋಚಿಷ, ಉತ್ತಮ, ತಾಮಸ, ರೈವತ, ಚಾಕ್ಷುಷ, ವೈವಸ್ವತ, ಸಾವರ್ಣಿ, ದಕ್ಷಸಾವರ್ಣೀ, ಬ್ರಹ್ಮಸಾವರ್ಣೀ, ಧರ್ಮಸಾವಣಿ, ರುದ್ರಸಾವರ್ಣೀ, ದೇವಸಾವರ್ಣಿ ಮತ್ತು ಇಂದ್ರ ಸಾವರ್ಣಿ - ಇವರೇ ಹದಿನಾಲ್ಕು ಮಂದಿ ಮನುಗಳು. ಇವುಗಳ ಪೈಕಿ ಆರು ಮನ್ವಂತರಗಳು ಕಳೆದು ಹೋಗಿ ಏಳನೆಯ ವೈವಸ್ವತಮನ್ವಂತರ ನಡೆಯುತ್ತಿದೆ. ಇದರಲ್ಲಿ ಇಪ್ಪತ್ತೇಳು ಚತುರ್ಯುಗ ಈಗ ನಡೆಯುತ್ತಿದೆ. ವಿವಸ್ವಂತನ ಮಗನಾದ ಶ್ರಾದ್ಧದೇವನೆಂಬುವ ಈಗಿನ ಮನು. ಅವನಿಗೆ ಇಕ್ಷಾಕು, ನಭಗ ಮುಂತಾದ 10 ಮಂದಿ ಮಕ್ಕಳು. ಆದಿತ್ಯ, ವಸು, ವಿಶ್ವೇದೇವರೆಂಬುವರು ದೇವಗಣಗಳು. ಪುರಂದರನೆಂಬುವ ಇಂದ್ರ. ಕಶ್ಯಪ, ಅತ್ರಿ, ವಸಿಷ್ಠ, ವಿಶ್ವಾಮಿತ್ರ, ಗೌತಮ, ಜಮದಗ್ನಿ ಮತ್ತು ಭಾರದ್ವಾಜರೆಂಬುವರು ಸಪ್ತರ್ಷಿಗಳು. ಭಗವಂತ ಈ ಮನ್ವಂತರದಲ್ಲಿ ವಾಮನನೆಂಬ ಹೆಸರಿನಿಂದ ಆದಿತಿ, ಕಶ್ಯಪರಿಗೆ ಪುತ್ರನಾಗಿ ಅವತರಿಸಿದ.
ದಿವ್ಯಾ ಸುರೇಶ್
ದಿವ್ಯಾ ಸುರೇಶ್ ಅವರು ಒಬ್ಬ ಮಾಡೆಲ್ ಮತ್ತು ನಟಿ. ಇವರು ಕನ್ನಡ ಮತ್ತು ತೆಲುಗಿನ ಚಲನಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ.
ಆರಂಭಿಕ ಜೀವನ
ಮಾಡೆಲ್, ನಟಿ ಆದ ದಿವ್ಯಾ ಸುರೇಶ್ ಅವರು ಕನ್ನಡ ಧಾರಾವಾಹಿ "ನನ್ನ ಹೆಂಡ್ತಿ ಎಂ.ಬಿ.ಬಿ.ಎಸ್" ಮತ್ತು "ಜೋಡಿ ಹಕ್ಕಿ" ಗಳಲ್ಲಿ ನಟಿಸಿದ್ದಾರೆ. ವೃತ್ತಿಯಲ್ಲಿ ಮಾಡೆಲ್ ಆಗಿರುವ ಇವರು ೨೦೧೭ರ ಮಿಸ್ ಇಂಡಿಯಾ ಸೌತ್ ಪ್ರಶಸ್ತಿ ಗೆದ್ದಿದ್ದಾರೆ. ತಮ್ಮ ಸಿನಿ ಪಯಣವನ್ನು ೨೦೧೭ರ ಕನ್ನಡ ಚಿತ್ರ "#೯, ಹಿಲ್ಟನ್ ಕ್ರಾಸ್" ಮೂಲಕ ಪ್ರಾರಂಭಿಸಿದರು. ತಮ್ಮ ಕಾಲೇಜು ದಿನಗಳಲ್ಲಿ ವೃತ್ತಿಪರ ಕಬಡ್ಡಿ ಆಟಗಾರ್ತಿಯಾಗಿದ್ದ ದಿವ್ಯಾ ಅವರು ಕರ್ನಾಟಕ ರಾಜ್ಯಮಟ್ಟದ ಸ್ಪರ್ಧೆಗಳಲ್ಲಿ ಭಾಗವಹಿಸಿದ್ದಾರೆ. ಕನ್ನಡದ ರಿಯಾಲಿಟಿ ಶೋ "ಬಿಗ್ ಬಾಸ್ ೮" ರ ಮೂಲಕ ಇವರು ಪ್ರಖ್ಯಾತರಾದರು. ಇವರು ಬಿಗ್ ಬಾಸ್ ಎಂಟರ ಟಾಪ್-೫ ನಲ್ಲಿ ಆಯ್ಕೆಯಾಗಿದ್ದರು. ಬಿಗ್ ಬಾಸ್ನ ನಂತರ ಕಲರ್ಸ್ ಕನ್ನಡ ವಾಹಿನಿಯ "ತ್ರಿಪುರ ಸುಂದರಿ" ಧಾರಾವಾಹಿಯಲ್ಲಿ ಇವರು ಅಭಿನಯಿಸಲಿದ್ದಾರೆ. . ಇವರು ತೆಲುಗಿನ ಚಲನಚಿತ್ರಗಳಾದ "ಡಿಗ್ರಿ ಕಾಲೇಜ್" ಮತ್ತು "ಟೆಂಪ್ಟ್ ರಾಜ" ಎಂಬ ವಯಸ್ಕರ ಚಿತ್ರಗಳಲ್ಲೂ ಅಭಿನಯಿಸಿದ್ದಾರೆ.
ಬಿಗ್ ಬಾಸ್ ೮
ಕನ್ನಡದ ಕಲರ್ಸ್ ವಾಹಿನಿಯಲ್ಲಿ ಬರುವ "ಬಿಗ್ ಬಾಸ್" ರಿಯಾಲಿಟಿ ಶೋನಲ್ಲಿ ಭಾಗವಹಿಸಿದ್ದ ಇವರು ಮಂಜು ಪಾವಗಡ ಅವರೊಂದಿಗಿನ ಸ್ನೇಹ ಮತ್ತು ಪ್ರಶಾಂತ್ ಸಂಬರಗಿಯವರೊಂದಿಗಿನ ಮಾತುಕತೆಗಳಿಂದ ಪ್ರಸಿದ್ಧರಾಗಿದ್ದರು.
ಪಾರದೀಪ ಬಂದರು
ಪಾರದೀಪ ಬಂದರು ನೈಸರ್ಗಿಕ, ಆಳವಾದ ನೀರಿನ ಬಂದರು, ಇದು ಭಾರತದ ಪೂರ್ವ ಕರಾವಳಿಯಲ್ಲಿರುವ ಪಾರದೀಪ, ಭಾರತದ ಒಡಿಶಾದ ಜಗತ್‌ಸಿಂಗ್‌ಪುರ ಜಿಲ್ಲೆಯ ಜಗತ್‌ಸಿಂಗ್‌ಪುರ ನಗರದಿಂದ ಕೇವಲ 53 ಕಿಮೀ ಇದೆ.ಬಂದರನ್ನು ಸಂಪೂರ್ಣವಾಗಿ ಭಾರತ ಸರ್ಕಾರದ ಒಡೆತನದ ಸ್ವಾಯತ್ತ ನಿಗಮವಾದ ಪಾರದೀಪ ಪೋರ್ಟ್ ಅಥಾರಿಟಿ (ಪಿಪಿಎ) (ಹಿಂದೆ ಪಾರದೀಪ ಪೋರ್ಟ್ ಟ್ರಸ್ಟ್ ) ನಿರ್ವಹಿಸುತ್ತದೆ.
ಎಡ್ವರ್ಡ್ ಚಾರ್ಲ್ಸ್ ಪಿಕೆರಿಂಗ್
ಅಮೇರಿಕದ ಖಗೋಳವಿಜ್ಞಾನಿ ಮತ್ತು ಭೌತವಿಜ್ಞಾನಿಯೂ ಆಗಿದ್ದ ಎಡ್ವರ್ಡ್ ಚಾರ್ಲ್ಸ್ ಪಿಕೆರಿಂಗ್‌ರವರು ೧೮೪೬ರ ಜುಲೈ ೧೯ರಂದು ಮೆಸಾಚುಸೆಟ್ಸ್‌ನ ಬಾಸ್ಟನ್‌ನಲ್ಲಿ ಜನಿಸಿದರು. ಪಿಕೆರಿಂಗ್‌ರವರು ಕಾರ್ಲ್ ವೋಗೆಲ್‌ರವರ (೧೮೪೧-೧೯೦೭) ಜೊತೆ ಮೊದಲ ರೋಹಿತ-ಯುಗಳ ತಾರೆಗಳನ್ನು (spectroscopic binary stars) ಕಂಡುಹಿಡಿದರು. ಪಿಕೆರಿಂಗ್‌ರವರು ಹಾರ್ವರ್ಡ್ ವೀಕ್ಷಣಾಲಯದಲ್ಲಿ ನಿರ್ದೇಶಕರಾಗಿದ್ದಾಗ ಅನ್ನೀ ಜಂಪ್ ಕ್ಯಾನನ್‌ರವರೂ ಸೇರಿದಂತೆ ಅನೇಕ ಮಹಿಳೆಯರನ್ನು ಸಹಾಯಕ್ಕೆ ತೆಗೆದುಕೊಂಡಾಗ ಅವರುಗಳು ಖಗೋಳವಿಜ್ಞಾನದ ಕ್ಷೇತ್ರಕ್ಕೆ ಅಮೂಲ್ಯವಾದ ಕೊಡುಗೆಯನ್ನು ನೀಡಿದರು. ಲೆವಿಟ್‌ರವರು (೧೮೬೮-೧೯೨೧) ಸಿಫೀಡ್ ಚಂಚಲ ತಾರೆಗಳಿಗೂ (Cepheids-variable stars) ಆವರ್ತ-ಕಾಂತಿಮಾನಗಳಿಗೂ (period-luminosity) ಇರುವ ಸಂಬಂಧವನ್ನು ಕಂಡುಹಿಡಿದಿದ್ದರು. ಪಿಕೆರಿಂಗ್‌ರವರು ಅವರ ಸಂಶೋಧನೆಗಳನ್ನು ಪ್ರಕಟಿಸಿದರು. ಗಮನಾರ್ಹ ಸಂಗತಿಯೆಂದರೆ ಪ್ರಸ್ತುತ ಪಿಕೆರಿಂಗ್‌ರವರು ಮತ್ತು ಅವರ ಸಹೋದರರಾಗಿದ್ದ ಖಗೋಳವಿಜ್ಞಾನಿ ವಿಲಿಯಂ ಹೆನ್ರಿ ಪಿಕೆರಿಂಗ್‌ರವರುಗಳ (೧೮೫೮-೧೯೩೮) ಗೌರವಾರ್ಥವಾಗಿ (ಜಂಟಿಯಾಗಿ) ಚಂದ್ರನ ಮೇಲಿನ ಒಂದು ಕುಳಿಗೆ (crater) ’ಪಿಕೆರಿಂಗ್’ ಎಂಬುದಾಗಿಯೂ, ಮಂಗಳಗ್ರಹದ ಒಂದು ಕುಳಿಗೆ ’ಪಿಕೆರಿಂಗ್’ ಎಂಬುದಾಗಿಯೂ, ಒಂದು ಕ್ಷುದ್ರಗ್ರಹಕ್ಕೆ (asteroid) ’೭೮೪ ಪಿಕೆರಿಂಗಿಯಾ’ ಎಂಬುದಾಗಿಯೂ ನಾಮಕರಣ ಮಾಡಲಾಗಿದೆ. ಪಿಕೆರಿಂಗ್‌ರವರು ೧೯೧೯ರ ಫೆಬ್ರವರಿ ೩ರಂದು ಮೆಸಾಚುಸೆಟ್ಸ್‌ನ ಕೇಂಬ್ರಿಜ್‌ನಲ್ಲಿ ನಿಧನರಾದರು.
ಉಲ್ಲೇಖಗಳು
ವರ್ಗ:ವಿಜ್ಞಾನಿಗಳು ವರ್ಗ:ಭೌತವಿಜ್ಞಾನಿಗಳು
ಇನ್ವರ್ಟ್ ಸಕ್ಕರೆ
thumb|ದಟ್ಟ ಇನ್ವರ್ಟ್ ಸಕ್ಕರೆ ಪಾಕ (ಟ್ರಿಮೋಲಿನ್). ಬಳಕೆ ಸಕ್ಕರೆಯನ್ನು ಆಮ್ಲದಿಂದ ಅಥವಾ ಇನ್‌ವರ್ಟೇಸ್ ಕಿಣ್ವದ ಸಹಾಯದಿಂದ ಜಲವಿಚ್ಛೇದನೆಗೊಳಿಸಿದಾಗ ಗ್ಲೂಕೋಸ್ ಮತ್ತು ಫ್ರಕ್ಟೋಸ್ ಸಕ್ಕರೆಗಳನ್ನು 1: 1 ಪ್ರಮಾಣದಲ್ಲಿ ಒಳಗೊಂಡ ಮಿಶ್ರಣ ಉತ್ಪತ್ತಿಯಾಗುತ್ತದೆ. ಇದೇ ಇನ್ವರ್ಟ್ ಸಕ್ಕರೆ. ಔದ್ಯೋಗಿಕವಾಗಿ 96% ಪ್ರಮಾಣ ಸಕ್ಕರೆಯ ದ್ರಾವಣವನ್ನು ವಿಚ್ಛೇದಿಸಿ ಇನ್‌ವರ್ಟ್ ಸಕ್ಕರೆಯನ್ನು ತಯಾರಿಸುತ್ತಾರೆ.
ಹೆಸರಿಗೆ ಕಾರಣ
ಫಲಿತವಸ್ತು ಮೂಲವಸ್ತುವಿನಲ್ಲಿ ಹಾಯುವ ಧ್ರುವೀಕೃತ ಬೆಳಕಿನ ಸಮತಲದ ದಿಕ್ಕನ್ನು ಬಲದಿಂದ ಎಡಕ್ಕೆ ತಿರುಗಿಸಿ, ಚಿಹ್ನೆಯ ಸಂಕೇತವನ್ನು [(+) → (-)] ಧನದಿಂದ ಋಣಕ್ಕೆ ಬದಲಾಯಿಸುವುದರಿಂದ (ತಲೆಕೆಳಗು ಮಾಡುವುದರಿಂದ) ಇದಕ್ಕೆ ಇನ್‌ವರ್ಟ್ ಸಕ್ಕರೆ ಎಂದು ಹೆಸರಿಡಲಾಗಿದೆ.
ಗುಣಗಳು
ನೀರನ್ನು ಅತಿ ಶೀಘ್ರವಾಗಿ ಹೀರುತ್ತದೆ. ಆದ್ದರಿಂದ ಈ ಮಿಶ್ರಣವನ್ನು ಸಾಮಾನ್ಯವಾಗಿ ಪಾಕದ (ಸಿರಪ್) ರೂಪದಲ್ಲಿ ಉಪಯೋಗಿಸುತ್ತಾರೆ. ಸಕ್ಕರೆಗಿಂತ ಸಿಹಿ ಹೆಚ್ಚು.
ಪಾರದೀಪ ಬಂದರು
ಇತಿಹಾಸ
ಪರದೀಪ್ ಭಾರತದ ಪ್ರಮುಖ ಬಂದರುಗಳಲ್ಲಿ ಒಂದಾಗಿದೆ ಮತ್ತು ಒಡಿಶಾದ ಏಕೈಕ ಪ್ರಮುಖ ಬಂದರು. ಒಡಿಶಾದ ಅಂದಿನ ಮುಖ್ಯಮಂತ್ರಿ ಬಿಜು ಪಟ್ನಾಯಕ್ ಅವರು ಪಾರಾದೀಪ್ ಬಂದರಿನ ಸ್ಥಾಪಕರಾಗಿದ್ದಾರೆ. ಇದು ಕೋಲ್ಕತ್ತಾದ ದಕ್ಷಿಣಕ್ಕೆ 210 ನಾಟಿಕಲ್ ಮೈಲುಗಳು ಮತ್ತು ವಿಶಾಖಪಟ್ಟಣದಿಂದ ಉತ್ತರಕ್ಕೆ 260 ನಾಟಿಕಲ್ ಮೈಲುಗಳಷ್ಟು ಪೂರ್ವ ಕರಾವಳಿಯಲ್ಲಿ ಬಂಗಾಳ ಕೊಲ್ಲಿಯ ತೀರದಲ್ಲಿದೆ.
ಇನ್ವರ್ಟ್ ಸಕ್ಕರೆ
ಉಪಯೋಗಗಳು
ಆಹಾರ ಮತ್ತು ಔಷಧ ಉದ್ಯಮಗಳಲ್ಲಿಯೂ ಮದ್ಯಸಾರದ ತಯಾರಿಕೆಯಲ್ಲೂ ಉಪಯೋಗವಾಗುತ್ತದೆ.
ಎಡ್ವರ್ಡ್ ಎಮರ್‌ಸನ್ ಬರ್ನಾರ್ಡ್
ಅಮೇರಿಕದ ಖಗೋಳವಿಜ್ಞಾನಿಯಾಗಿದ್ದ ಎಡ್ವರ್ಡ್ ಎಮರ್‌ಸನ್ ಬರ್ನಾರ್ಡ್‌ರವರು ೧೮೫೭ರ ಡಿಸೆಂಬರ್ ೧೬ರಂದು ಟೆನ್ನೆಸ್ಸೀಯ ನಾಶ್‌ವಿಲ್ಲೆಯಲ್ಲಿ ಜನಿಸಿದರು. ೧೮೮೯ರಲ್ಲಿ ಅವರು ಶನಿಗ್ರಹದ ಉಂಗುರಗಳ ವೃತ್ತಾಕಾರದ ಕಕ್ಷೆಗೆ ಸಮಾಂತರವಾಗಿರುವ ಕಪ್ಪು ಛಾಯೆಗಳನ್ನು ಕಂಡುಹಿಡಿದರು. ಆಗ ಆ ಸಂಶೋಧನೆ ಚರ್ಚೆಗೆ ಎಡೆಮಾಡಿದರೂ, ನಂತರ ವ್ಯೋಮನೌಕೆ ವಾಯೇಜರ್-೧ ಅವರ ಸಂಶೋಧನೆಯನ್ನು ದೃಢಪಡಿಸಿತು. ತಾರೆಗಳ ಸ್ಪೋಟದ ಸಮಯದಲ್ಲಿ ಸೃಷ್ಟಿಯಾಗುವ ಅನಿಲ ಉತ್ಸರ್ಜನೆಯನ್ನು ಅವರು ೧೮೯೨ರಲ್ಲಿ ಕಂಡುಹಿಡಿದರು. ಅದೇ ವರುಷ ಅವರು ಗುರುಗ್ರಹದ ಐದನೆಯ ಚಂದ್ರವಾದ ’ಅಮಾಲ್‌ಥಿಯಾ’ವನ್ನು ಕಂಡುಹಿಡಿದರು. ಗೆಲಿಲಿಯೋ ಗೆಲಿಲೈ (೧೫೬೪-೧೬೪೨) ೧೬೦೯ರಲ್ಲಿ ಗುರುಗ್ರಹದ ಮೊದಲ ನಾಲ್ಕು ಚಂದ್ರರನ್ನು ಕಂಡುಹಿಡಿದಿದ್ದರು. ನಂತರ ಗುರುಗ್ರಹದ ಚಂದ್ರನನ್ನು ಕಂಡುಹಿಡಿದ ಮೊದಲ ವ್ಯಕ್ತಿ ಬರ್ನಾರ್ಡ್ ಆಗಿದ್ದಾರೆ. ೧೮೯೫ರಲ್ಲಿ ಬರ್ನಾರ್ಡ್‌ರವರು ಚಿಕಾಗೋ ವಿಶ್ವವಿದ್ಯಾಲಯದಲ್ಲಿ ಪ್ರಾಧ್ಯಾಪಕರಾದರು. ಅವರು ಆ ಅವಧಿಯಲ್ಲಿ ಕ್ಷೀರ ಪಥದ ಛಾಯಾಚಿತ್ರಗಳನ್ನು ತೆಗೆದರು. ನಂತರ ಅವರು ಜರ್ಮನಿಯ ಖಗೋಳವಿಜ್ಞಾನಿ ಮ್ಯಾಕ್ಸ್ ವುಲ್ಫ್‌ರವರ (೧೮೬೩-೧೯೩೨) ಜೊತೆಗೂಡಿ ಗೆಲಕ್ಸಿಯ ಕಪ್ಪು ಪ್ರದೇಶಗಳು ವಾಸ್ತವವಾಗಿ ಅನಿಲ ಮತ್ತು ಧೂಳಿನ ಮೋಡಗಳಾಗಿವೆ ಎಂಬುದಾಗಿ ಕಂಡುಹಿಡಿದರು. ಅವರು ೧೯೧೬ರಲ್ಲಿ ಮುಂದೆ ’ಬರ್ನಾರ್ಡ್ ನಕ್ಷತ್ರ’ ಎಂಬುದಾಗಿ ನಾಮಕರಣ ಮಾಡಲಾದ ನಕ್ಷತ್ರವನ್ನು ಕಂಡುಹಿಡಿದರು. ಬರ್ನಾರ್ಡ್ ನಕ್ಷತ್ರವ್ಯವಸ್ಥೆ ನಮ್ಮ ಸೂರ್ಯನಿಗೆ ಹತ್ತಿರವಾಗಿರುವ ಆಲ್ಫಾ ಸೆಂಟಾರಿ ನಕ್ಷತ್ರವ್ಯವಸ್ಥೆಯ ನಂತರದ ನಕ್ಷತ್ರ ವ್ಯವಸ್ಥೆಯಾಗಿದೆ. ಬರ್ನಾರ್ಡ್‌ರವರು ೧೯೨೩ರ ಫೆಬ್ರವರಿ ೬ರಂದು ವಿಸ್ಕೋಸಿನ್‌ನ ವಿಲಿಯಂಸ್ ಬೇಯಲ್ಲಿ ನಿಧನರಾದರು.
ಪಾರದೀಪ ಬಂದರು
ಇತಿಹಾಸ
ಭಾರತದ ಆಗಿನ ಪ್ರಧಾನಿಯಾಗಿದ್ದ ಜವಾಹರಲಾಲ್ ನೆಹರು ಅವರು 1962 ರ ಜನವರಿ 3 ರಂದು ಮಹಾನದಿ ಮತ್ತು ಬಂಗಾಳ ಕೊಲ್ಲಿಯ ಸಂಗಮದ ಬಳಿ ಬಂದರಿನ ಅಡಿಪಾಯವನ್ನು ಹಾಕಿದರು.
ಇನ್ವರ್ಟ್ ಸಕ್ಕರೆ
ಹೊರಗಿನ ಕೊಂಡಿಗಳು
ವರ್ಗ:ಆಹಾರ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಎಡ್ವರ್ಡ್ ಎಮರ್‌ಸನ್ ಬರ್ನಾರ್ಡ್
ಉಲ್ಲೇಖಗಳು
ವರ್ಗ:ವಿಜ್ಞಾನಿಗಳು
ದಿವ್ಯಾ ಸುರೇಶ್
ಬಾಹ್ಯ ಕೊಂಡಿಗಳು
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಾ ಸ್ಪರ್ಧೆಗೆ ಬರೆದ ಲೇಖನ ವರ್ಗ:ಕನ್ನಡ ಚಲನಚಿತ್ರ ನಟಿಯರು
ಪಾರದೀಪ ಬಂದರು
ಇತಿಹಾಸ
ಭಾರತ ಸರ್ಕಾರವು 1 ಜೂನ್ 1965 ರಂದು ಒಡಿಶಾ ಸರ್ಕಾರದಿಂದ ಬಂದರಿನ ನಿರ್ವಹಣೆಯನ್ನು ವಹಿಸಿಕೊಂಡಿತು. 12 ಮಾರ್ಚ್ 1966 ರಂದು ಇನ್ವೆಸ್ಟಿಗೇಟರ್‌ನಿಂದ ಮೊದಲ ಬರ್ತಿಂಗ್ ಆಗಿತ್ತು. ಅದೇ ದಿನ ಯುಗೊಸ್ಲಾವಿಯಾದ ಪ್ರಧಾನ ಮಂತ್ರಿ ಪೀಟರ್ ಸ್ಟಾಂಬೋಲಿಕ್ ಅವರು ಬಂದರನ್ನು ಮುಕ್ತಗೊಳಿಸಿದರು. ಭಾರತ ಸರ್ಕಾರವು 18 ಏಪ್ರಿಲ್ 1966 ರಂದು ಭಾರತದ ಎಂಟನೇ ಪ್ರಮುಖ ಬಂದರು ಎಂದು ಪ್ಯಾರಾದೀಪ್ ಬಂದರನ್ನು ಘೋಷಿಸಿತು, ಇದು ಸ್ವಾತಂತ್ರ್ಯದ ನಂತರ ಕಾರ್ಯಾರಂಭಗೊಂಡ ಪೂರ್ವ ಕರಾವಳಿಯ ಮೊದಲ ಪ್ರಮುಖ ಬಂದರು.
1963 ರ ಮೇಜರ್ ಪೋರ್ಟ್ ಟ್ರಸ್ಟ್ ಆಕ್ಟ್ ಅಡಿಯಲ್ಲಿ ಸ್ವಾಯತ್ತ ಸಂಸ್ಥೆಯಾದ ಪ್ಯಾರಾದಿಪ್ ಬಂದರು, ಶಿಪ್ಪಿಂಗ್ ಸಚಿವಾಲಯದ ಅಡಿಯಲ್ಲಿ ಕಾರ್ಯನಿರ್ವಹಿಸುತ್ತದೆ, ಅಧ್ಯಕ್ಷರ ನೇತೃತ್ವದ ಭಾರತ ಸರ್ಕಾರವು ಸ್ಥಾಪಿಸಿದ ಟ್ರಸ್ಟಿಗಳ ಮಂಡಳಿಯಿಂದ ನಿರ್ವಹಿಸಲ್ಪಡುತ್ತದೆ. ಟ್ರಸ್ಟ್ ಬೋರ್ಡ್‌ನ ಟ್ರಸ್ಟಿಗಳನ್ನು ಭಾರತ ಸರ್ಕಾರವು ಬಂದರಿನ ವಿವಿಧ ಬಳಕೆದಾರರಾದ ಸಾಗಣೆದಾರರು, ಹಡಗು ಮಾಲೀಕರು, ಸಂಬಂಧಿಸಿದ ಸರ್ಕಾರಿ ಇಲಾಖೆಗಳು ಮತ್ತು ಬಂದರು ಕಾರ್ಮಿಕರಿಂದ ನಾಮನಿರ್ದೇಶನ ಮಾಡುತ್ತದೆ. ದೈನಂದಿನ ಆಡಳಿತವನ್ನು ಅಧ್ಯಕ್ಷರ ಸಾಮಾನ್ಯ ಮೇಲ್ವಿಚಾರಣೆ ಮತ್ತು ನಿಯಂತ್ರಣದಲ್ಲಿ ಕೈಗೊಳ್ಳಲಾಗುತ್ತದೆ, ಉಪ ಅಧ್ಯಕ್ಷರು ಮತ್ತು ಇತರ ಇಲಾಖಾ ಮುಖ್ಯಸ್ಥರು ಸಹಾಯ ಮಾಡುತ್ತಾರೆ.
ಸಂಪರ್ಕ
ಬಂದರು ಈಸ್ಟ್-ಕೋಸ್ಟ್ ರೈಲ್ವೇಗಾಗಿ ಬ್ರಾಡ್-ಗೇಜ್ ವಿದ್ಯುದೀಕೃತ ರೈಲ್ವೇ ವ್ಯವಸ್ಥೆಯೊಂದಿಗೆ ಸಂಪರ್ಕ ಹೊಂದಿದೆ ಮತ್ತು ರಾಷ್ಟ್ರೀಯ ಹೆದ್ದಾರಿ 53 ಮತ್ತು ರಾಜ್ಯ ಹೆದ್ದಾರಿ ನಂ.12 ರಿಂದಲೂ ಸೇವೆಯನ್ನು ಹೊಂದಿದೆ. ಬಂದರು ಕಟಕ್ ಮತ್ತು ಭುವನೇಶ್ವರದೊಂದಿಗೆ ಬಸ್ ಮತ್ತು ರೈಲು ಎರಡೂ ಸೇವೆಗಳೊಂದಿಗೆ ಉತ್ತಮ ಸಂಪರ್ಕ ಹೊಂದಿದೆ. thumb| ಪರದೀಪ್ ರೈಲು ನಿಲ್ದಾಣ ಈ ಬಂದರು ಕೋಲ್ಕತ್ತಾದ ಉಕ್ಕಿನ ನಗರವಾದ ರೂರ್ಕೆಲಾ ಮತ್ತು ಪವಿತ್ರ ಪಟ್ಟಣವಾದ ಪುರಿ ಮತ್ತು ಕೋನಾರ್ಕ್‌ಗೆ ಬಸ್ ಮಾರ್ಗಗಳ ಮೂಲಕ ಸಂಪರ್ಕ ಹೊಂದಿದೆ.
ಬಂದರು ಲೀಸ್ ಲೈನ್ ಮತ್ತು ಬ್ರಾಡ್‌ಬ್ಯಾಂಡ್ ಮೂಲಕ ಇತರ ಬಂದರುಗಳು, ಸಚಿವಾಲಯ  ಸಂಪರ್ಕ ಹೊಂದಿದೆ. ರಿಲಯನ್ಸ್, ಬಿಎಸ್‌ಎನ್‌ಎಲ್, ಏರ್‌ಟೆಲ್, ಟಾಟಾ ಇಂಡಿಕಾಮ್ ಇತ್ಯಾದಿಗಳು ಪರದೀಪ್ ಬಂದರಿನಲ್ಲಿ ಸೆಲ್ಯುಲಾರ್ ಸೇವೆಗಳನ್ನು ಹೊಂದಿವೆ. ಪರದೀಪ್ ಬಂದರು ಪಟ್ಟಣದಲ್ಲಿ 4ಜಿ ನೆಟ್‌ವರ್ಕ್ ಸೌಲಭ್ಯ ಲಭ್ಯವಿದೆ. thumb| ಪರದೀಪ್ ಲೈಟ್ ಹೌಸ್ thumb| ಪರದೀಪ್ ಬಂದರು
ಉಲ್ಲೇಖಗಳು
ವರ್ಗ:ಬಂದರುಗಳು
ಯಾರಾ ಇಂಟರ್ನ್ಯಾಷನಲ್ ಸ್ಕೂಲ್
ಯಾರಾ ಇಂಟರ್ನ್ಯಾಷನಲ್ ಸ್ಕೂಲ್ (YIS) ( مدارس يارا العالمية    ; یارا انٹرنیشنل اسکول     ; Malayalam    ), ಅನೌಪಚಾರಿಕವಾಗಿ ಅಲ್-ಯಾರಾ ಇಂಟರ್‌ನ್ಯಾಶನಲ್ ಸ್ಕೂಲ್ ಅಥವಾ ಯಾರಾ ಪಬ್ಲಿಕ್ ಸ್ಕೂಲ್ ಎಂಬುದು K-12 ಲಿಂಗ-ಪ್ರತ್ಯೇಕವಾದ ಇಂಗ್ಲಿಷ್-ಮಾಧ್ಯಮ ಬಹುಸಂಸ್ಕೃತಿಯ ಅಂತರಾಷ್ಟ್ರೀಯ ಶಾಲೆಯಾಗಿದ್ದು, ಆಡ್-ದಿರಾ, ರಿಯಾದ್, ಸೌದಿ ಅರೇಬಿಯಾದಲ್ಲಿ ಇದು ಮಾಜಿ ಮಹಿಳಾ ವಿದ್ಯಾರ್ಥಿನಿಯಲ್ಲಿದೆ. ಇಮಾಮ್ ಮೊಹಮ್ಮದ್ ಇಬ್ನ್ ಸೌದ್ ಇಸ್ಲಾಮಿಕ್ ವಿಶ್ವವಿದ್ಯಾಲಯದ ಅಧ್ಯಯನ ಕೇಂದ್ರ. 2003 ರಲ್ಲಿ ಸ್ಥಾಪಿಸಲಾಯಿತು, ಇದು ಕೇಂಬ್ರಿಡ್ಜ್ ಅಸೆಸ್ಮೆಂಟ್ ಇಂಟರ್ನ್ಯಾಷನಲ್ ಎಜುಕೇಶನ್ ಮತ್ತು ಪಿಯರ್ಸನ್ ಎಡೆಕ್ಸೆಲ್ ನೀಡುವ ಬ್ರಿಟಿಷ್ ಪಠ್ಯಕ್ರಮವನ್ನು ಒದಗಿಸುವ ನೋಂದಾಯಿತ ಕೇಂಬ್ರಿಡ್ಜ್ ಇಂಟರ್ನ್ಯಾಷನಲ್ ಸ್ಕೂಲ್ ಜೊತೆಗೆ ಸೆಂಟ್ರಲ್ ಬೋರ್ಡ್ ಆಫ್ ಸೆಕೆಂಡರಿ ಎಜುಕೇಶನ್ ಸೂಚಿಸಿದ ಭಾರತೀಯ ಪಠ್ಯಕ್ರಮವನ್ನು ನೀಡುತ್ತದೆ. ಇದು CBSE ಗಲ್ಫ್ ಸಹೋದಯ ಸದಸ್ಯ ಮತ್ತು ಶಿಕ್ಷಣ ಸಚಿವಾಲಯ, ಸೌದಿ ಅರೇಬಿಯಾ ಸರ್ಕಾರದಿಂದ ಅನುಮೋದಿಸಲಾಗಿದೆ.
ಸ್ಥಾಪನೆ ಮತ್ತು ಆರಂಭಿಕ ದಿನಗಳು
ಯಾರಾ ಇಂಟರ್‌ನ್ಯಾಶನಲ್ ಸ್ಕೂಲ್ ಅನ್ನು 2003 ರಲ್ಲಿ ಸಮುದಾಯ-ಆಧಾರಿತ ಅಂತರಾಷ್ಟ್ರೀಯ ಶಾಲೆಯಾಗಿ ಸ್ಥಾಪಿಸಲಾಯಿತು ಭಾರತೀಯ ಡಯಾಸ್ಪೊರಾ ರಿಯಾದ್‌ನ ಅರ್-ರಬ್ವಾ ನೆರೆಹೊರೆಯಲ್ಲಿ ಕೇವಲ 79 ವಿದ್ಯಾರ್ಥಿಗಳೊಂದಿಗೆ ಸೇವೆ ಸಲ್ಲಿಸಲು. ಆಗಸ್ಟ್ 2003 ರಲ್ಲಿ, ಯಾರಾ ತನ್ನ ಮೊದಲ ಪ್ರಬಂಧ ಬರವಣಿಗೆ ಮತ್ತು ಕುರಾನ್ ಪಠಣ ಸ್ಪರ್ಧೆಯನ್ನು ನಡೆಸಿತು, ಇದು ಸ್ವಾತಂತ್ರ್ಯ ದಿನದ ಸಂದರ್ಭದಲ್ಲಿ ಎಲ್ಲಾ ಭಾರತೀಯ ಶಾಲಾ ವಿದ್ಯಾರ್ಥಿಗಳಿಗೆ ಮುಕ್ತವಾಗಿತ್ತು. 2006 ರಲ್ಲಿ, ಯಾರಾ ಶಾಲೆಯ ಪ್ರಾಂಶುಪಾಲರಾದ ಆಸಿಮಾ ಸಲೀಮ್ ಅವರು ಭಾರತೀಯ ಇಂಟರ್ನ್ಯಾಷನಲ್ ಸೊಸೈಟಿ ಫಾರ್ ವೆಲ್ಫೇರ್ ಅಂಡ್ ಸಾಲಿಡಾರಿಟಿ (BISWAS) ಆಯೋಜಿಸಿದ್ದ ಕಾರ್ಯಕ್ರಮದಲ್ಲಿ ಭಾಗವಹಿಸಿದ್ದರು, ಇದರಲ್ಲಿ ಹಲವಾರು ಪ್ರಮುಖ ಭಾರತೀಯರನ್ನು ಅವರ ಕೊಡುಗೆಗಳಿಗಾಗಿ ಗೌರವಿಸಲಾಯಿತು, ಉದಾಹರಣೆಗೆ ಪ್ರೊಫೆಸರ್ ಮೊಹಮ್ಮದ್ ಅಲ್-ತುರೈಕಿ, ಆರ್ಡರ್ ಆಫ್ ಕಿಂಗ್ ಅಬ್ದುಲ್ ಅಜೀಜ್ ಮತ್ತು ಚೆಮನ್ ಶೇಕ್, ಮಾಹಿತಿ ಭದ್ರತೆಗಾಗಿ US ಪೇಟೆಂಟ್-ವಿಜೇತ ಸುಧಾರಿತ ಎನ್‌ಕ್ರಿಪ್ಶನ್ ಅಲ್ಗಾರಿದಮ್‌ನ ಸಂಶೋಧಕ. 2008 ರಲ್ಲಿ, ಕೊಹಿನೂರ್ ಟೋಸ್ಟ್‌ಮಾಸ್ಟರ್ಸ್ ಕ್ಲಬ್, US- ಮೂಲದ ಟೋಸ್ಟ್‌ಮಾಸ್ಟರ್ಸ್ ಇಂಟರ್‌ನ್ಯಾಶನಲ್‌ನ ಅಂಗಸಂಸ್ಥೆಯಾಗಿದ್ದು, ಭಾರತೀಯ ರಾಯಭಾರ ಕಚೇರಿಯ ಸಭಾಂಗಣದಲ್ಲಿ ಯಾರಾ ಶಾಲೆಯ ಸಹಯೋಗದೊಂದಿಗೆ ಯುವ ನಾಯಕತ್ವ ಕಾರ್ಯಕ್ರಮವನ್ನು ನಡೆಸಿತು. ಏಪ್ರಿಲ್ 2010 ರಲ್ಲಿ, ಉಪ ವ್ಯವಸ್ಥಾಪಕ ಸಂಪಾದಕ ಅರಬ್ ನ್ಯೂಸ್ ಸಿರಾಜ್ ವಹಾಬ್ "ಜನಪ್ರಿಯವಾದ ತನ್ನ ಲೇಖನಗಳ ಒಂದು Yara ಇಂಟರ್ನ್ಯಾಷನಲ್ ಸ್ಕೂಲ್ ಪ್ರಸ್ತಾಪಿಸಿದ್ದಾರೆ ಸಿಬಿಎಸ್ಇ -affiliated ಶಾಲೆಗಳು" ನಲ್ಲಿ ಸೌದಿ ಅರೇಬಿಯ. ಮೇ 2012 ರಲ್ಲಿ, ಅರಬ್ ನ್ಯೂಸ್ ತನ್ನ ವಿಶೇಷ ಇಂಟರ್ನ್ಯಾಷನಲ್ ಸ್ಕೂಲ್ಸ್ ಸಪ್ಲಿಮೆಂಟ್ ಅಂಕಣದಲ್ಲಿ ಯಾರಾ ಇಂಟರ್ನ್ಯಾಷನಲ್ ಸ್ಕೂಲ್ ಮತ್ತು ಜೆಡ್ಡಾ ಮೂಲದ ಹಾಲಾ ಇಂಟರ್ನ್ಯಾಷನಲ್ ಸ್ಕೂಲ್ ಅನ್ನು ಆಯಾ ನಗರಗಳಲ್ಲಿ ಉತ್ತಮ ಪ್ರದರ್ಶನ ನೀಡುವ ಶಾಲೆಗಳೆಂದು ವರ್ಗೀಕರಿಸಿದೆ, ಅಲ್ಲಿ ಪ್ರಾಂಶುಪಾಲ ಆಸಿಮಾ ಸಲೀಮ್ ಅವರು ಎಬಿಕ್ಸ್ ಸ್ಮಾರ್ಟ್ಕ್ಲಾಸ್ (ಆಗ ಎಜುಕಾಂಪ್ ಸ್ಮಾರ್ಟ್ಕ್ಲಾಸ್) ಸಂವಾದಾತ್ಮಕ ಸ್ಥಾಪನೆಯನ್ನು ಘೋಷಿಸಿದರು. ಮುಂದಿನ ಶೈಕ್ಷಣಿಕ ವರ್ಷದಿಂದ ಶಾಲೆಯಲ್ಲಿ ವೈಟ್‌ಬೋರ್ಡ್‌ಗಳು. ಜೂನ್ 2012 ರಲ್ಲಿ, ಮಧ್ಯಮಮ್ ವರದಿ ಮಾಡಿದ್ದು, ಯಾರಾ ಇಂಟರ್‌ನ್ಯಾಶನಲ್ ಸ್ಕೂಲ್‌ನ ಮಲಯಾಳಿ ಮೂಲದ ಐದನೇ ತರಗತಿಯ ವಿದ್ಯಾರ್ಥಿಯು ಬಾಲಾಪರಾಧದ ವಿರುದ್ಧ ಜಾಗೃತಿ ಮೂಡಿಸುವ ಯುವ ಸೌದಿ ಕಾರ್ಯಕರ್ತರ ಗುಂಪು ಮಾಡಿದ ಕಿರು ಅರೇಬಿಕ್ ಭಾಷೆಯ ಚಲನಚಿತ್ರದಲ್ಲಿ ನಟಿಸಿದ್ದಾರೆ. ನವೆಂಬರ್ 2012 ರಲ್ಲಿ, ಯಾರಾ ಇಂಟರ್ನ್ಯಾಷನಲ್ ಸ್ಕೂಲ್ ಸೌದಿ ಮಾಧ್ಯಮದಲ್ಲಿ ಮುಖ್ಯಾಂಶಗಳನ್ನು ಮಾಡಿತು, ಅದು ವಿಶ್ವ ಮಧುಮೇಹ ದಿನದ ಆಚರಣೆಯಲ್ಲಿ ಮಧುಮೇಹ ಜಾಗೃತಿ ಅಭಿಯಾನವನ್ನು ಆಯೋಜಿಸಿತು, ಇದರಲ್ಲಿ 400 ಪುರುಷ ವಿದ್ಯಾರ್ಥಿಗಳು ಮತ್ತು ಸಿಬ್ಬಂದಿಗಳು ಅರ್-ರಬ್ವಾಹ್ ನ ನಹ್ದಾ ಪಾರ್ಕ್‌ನಲ್ಲಿ ನಡೆದ ವಾಕಥಾನ್‌ನಲ್ಲಿ ಭಾಗವಹಿಸಿದರು. ಈವೆಂಟ್ ಅನ್ನು ಹೆವ್ಲೆಟ್-ಪ್ಯಾಕರ್ಡ್, ಲಯನ್ಸ್ ಕ್ಲಬ್ ಆಫ್ ರಿಯಾದ್, ಲುಲು ಹೈಪರ್ಮಾರ್ಕೆಟ್ ಮತ್ತು ನಾಡೆಕ್ ಮುಂತಾದ ಅನೇಕ ಸ್ಥಳೀಯ ಕಂಪನಿಗಳು ಬೆಂಬಲಿಸಿದವು.
ಅಂತರ ಶಾಲಾ ಘಟನೆಗಳ ಟೈಮ್‌ಲೈನ್
ಜೂನ್ 2009 ರಲ್ಲಿ, ಮುಸ್ಲಿಂ ಎಜುಕೇಷನಲ್ ಸೊಸೈಟಿಯ (MES) ರಿಯಾದ್ ಅಧ್ಯಾಯವು CBSE 9 ಮತ್ತು 12 ನೇ ತರಗತಿಯ ವಿದ್ಯಾರ್ಥಿಗಳನ್ನು ಅವರ ಪಾಂಡಿತ್ಯಪೂರ್ಣ ಸಾಧನೆಗಳಿಗಾಗಿ ಗೌರವಿಸುವ ಕಾರ್ಯಕ್ರಮವನ್ನು ಆಯೋಜಿಸಿತು ಮತ್ತು ಸಮಾರಂಭದಲ್ಲಿ ಚಿನ್ನದ ಪದಕಗಳು ಮತ್ತು ನಗದು ಪ್ರಶಸ್ತಿಗಳನ್ನು ನೀಡಲಾಯಿತು, ಸಮಾರಂಭದಲ್ಲಿ ಯಾರಾ ಶಾಲೆಯ ಪ್ರಾಂಶುಪಾಲರಾದ ಆಸಿಮಾ ಸಲೀಮ್ ಅವರೊಂದಿಗೆ ಐಐಎಸ್ಆರ್ ಪ್ರಾಂಶುಪಾಲ ಮಂಜರ್ ಜಮಾಲ್ ಸಿದ್ದಿಕಿ ಕಾರ್ಯಕ್ರಮದಲ್ಲಿ ಭಾಗವಹಿಸಿದ್ದರು. ಜನವರಿ 2011 ರಲ್ಲಿ, ಎಂಡೋಸಲ್ಫಾನ್ ರಾಸಾಯನಿಕದ ವಿರುದ್ಧ ಜಾಗೃತಿ ಮೂಡಿಸಲು ಸ್ಟೂಡೆಂಟ್ಸ್ ಇಂಡಿಯಾ ಫೋರಮ್ ಆಯೋಜಿಸಿದ್ದ ಅಂತರ-ಶಾಲಾ ಸ್ಪರ್ಧೆಯಲ್ಲಿ ಇತರ ಎಂಟು ಭಾರತೀಯ ಶಾಲೆಗಳೊಂದಿಗೆ ಯಾರಾ ಶಾಲೆಯು ಭಾಗವಹಿಸಿತು, ಆ ಮೂಲಕ ಭಾರತ ಸರ್ಕಾರವನ್ನು ನಿಷೇಧಿಸುವಂತೆ ಒತ್ತಾಯಿಸಿತು. ಮೇ 2011 ರಲ್ಲಿ, Yara ಭಾಗವಹಿಸಿದಳು ಐದು ಇತರ ಶಾಲೆಗಳು ಜೊತೆಗೆ ಕ್ಯಾರೀಫೂರ್ ಐದು ದಿನಗಳ ಎರಡನೇ ಓಪನ್ ಅಂತರರಾಷ್ಟ್ರೀಯ ಟೇಬಲ್ ಟೆನ್ನಿಸ್ ಟೂರ್ನಮೆಂಟ್ (OITTT) ನಡೆದ -sponsored ಹೊಸ ಮಧ್ಯಪ್ರಾಚ್ಯ ಇಂಟರ್ನ್ಯಾಷನಲ್ ಸ್ಕೂಲ್. ಮೇ 2012 ರಲ್ಲಿ, ಯಾರಾ ಶಾಲೆಯು ರಿಯಾದ್‌ನಲ್ಲಿ ಪೀವೀಸ್ ಗ್ರೂಪ್ ಆಫ್ ಸ್ಕೂಲ್ಸ್ ಆಯೋಜಿಸಿದ್ದ 13 ವರ್ಷದೊಳಗಿನವರ ಫುಟ್‌ಬಾಲ್ ಪಂದ್ಯಾವಳಿಯ PVC ಕಪ್ ಅನ್ನು ಗೆದ್ದುಕೊಂಡಿತು. ಜೂನ್ 2012 ರಲ್ಲಿ, ಯಾರಾ ಶಾಲೆಯು ಇಂಟರ್ನ್ಯಾಷನಲ್ ಇಂಡಿಯನ್ ಸ್ಕೂಲ್ ಜೆಡ್ಡಾದಲ್ಲಿ ನಡೆದ CBSE ಗಲ್ಫ್ ಸಹೋದಯ ಸದಸ್ಯ ಶಾಲೆಗಳ 22 ನೇ ಕ್ಲಸ್ಟರ್ ಮೀಟ್‌ನಲ್ಲಿ ಭಾಗವಹಿಸಿತು. ಇದು ಕಿಕ್-ಆಫ್ ಫುಟ್ಬಾಲ್ ಪಂದ್ಯದಲ್ಲಿ ಭಾಗವಹಿಸಿತು, ಇದರಲ್ಲಿ ಇಂಟರ್ನ್ಯಾಷನಲ್ ಇಂಡಿಯನ್ ಸ್ಕೂಲ್ ಜುಬೈಲ್ ಅನ್ನು ಎದುರಿಸಿತು. ಅಕ್ಟೋಬರ್ 2012 ರಲ್ಲಿ, ಜೆಡ್ಡಾದಲ್ಲಿ ಅಲ್ Wurood ಅಂತರರಾಷ್ಟ್ರೀಯ ಶಾಲೆಗೆ ಯುರೋ ವಿಲೇಜ್ ಕ್ರೀಡಾ ಸಂಕೀರ್ಣದಲ್ಲಿ ಕ್ರೀಡಾಂಗಣದಲ್ಲಿ ನಡೆದ Peevees ಕಪ್ ಸಾಕರ್ ಚಾಂಪಿಯನ್ಷಿಪ್ನ ಎರಡನೇ ಆವೃತ್ತಿಯಲ್ಲಿ ಅವರು Yara ಇಂಟರ್ನ್ಯಾಷನಲ್ ಸ್ಕೂಲ್ ಸೋಲಿಸಿದರು ಆಧಾರಿತ Khobar.
ಸೆಂಟ್ರಲ್ ಬೋರ್ಡ್ ಆಫ್ ಸೆಕೆಂಡರಿ ಎಜುಕೇಶನ್ (CBSE)
ಯಾರಾ ಇಂಟರ್ನ್ಯಾಷನಲ್ ಸ್ಕೂಲ್ ಸೆಂಟ್ರಲ್ ಬೋರ್ಡ್ ಆಫ್ ಸೆಕೆಂಡರಿ ಎಜುಕೇಶನ್ ಒದಗಿಸಿದ K–12 ಶಿಕ್ಷಣವನ್ನು ನೀಡುತ್ತದೆ. ಶಾಲೆಯನ್ನು 2007 ರಲ್ಲಿ 10 ನೇ ತರಗತಿ (ದ್ವಿತೀಯ ಹಂತ) ಮತ್ತು 2013 ರಲ್ಲಿ 12 ನೇ ತರಗತಿ (ಹಿರಿಯ ಮಾಧ್ಯಮಿಕ ಹಂತ) ಗೆ ಮೇಲ್ದರ್ಜೆಗೇರಿಸಲಾಯಿತು. ಇದು 12 ವಿಷಯಗಳನ್ನು ನೀಡುತ್ತದೆ, ಅವುಗಳು ಸೇರಿವೆ:
ಕೇಂಬ್ರಿಡ್ಜ್ ಅಸೆಸ್‌ಮೆಂಟ್ ಇಂಟರ್‌ನ್ಯಾಶನಲ್ ಎಜುಕೇಶನ್ (CIE)
ಯಾರಾ ಇಂಟರ್ನ್ಯಾಷನಲ್ ಸ್ಕೂಲ್ ಕೇಂಬ್ರಿಡ್ಜ್ ಅಸೆಸ್ಮೆಂಟ್ ಇಂಟರ್ನ್ಯಾಷನಲ್ ಎಜುಕೇಶನ್ ಸೂಚಿಸಿದ ಬ್ರಿಟಿಷ್ ಪಠ್ಯಕ್ರಮವನ್ನು ಸಹ ನೀಡುತ್ತದೆ. ಇದು ನೀಡುತ್ತದೆ:
ನಿರ್ವಹಣೆ ಮತ್ತು ಪ್ರಮುಖ ವ್ಯಕ್ತಿಗಳು
ಶಾಲೆಯ ಮುಖ್ಯಸ್ಥರಾದ ಖಾಲಿದ್ ಅಬ್ದುಲ್ಲಾ ಮೊಹಮ್ಮದ್ ಆಲ್ಡ್ರೀಸ್, ಸೌದಿಯ ಶಿಕ್ಷಣತಜ್ಞ ಮತ್ತು ಕಾರ್ಯಕರ್ತ ಮತ್ತು ಯಾರಾ ಎಜುಕೇಷನಲ್ ಟ್ರಸ್ಟ್  ಅಥವಾ MC (ನಿರ್ವಹಣಾ ಸಮಿತಿ) ಸದಸ್ಯರು ನಿರ್ವಹಿಸುತ್ತಾರೆ. ಸೌದಿ ಮಾಧ್ಯಮದಿಂದ ಹೆಚ್ಚಾಗಿ ಪಡೆದ ಮಾಹಿತಿಯ ಪ್ರಕಾರ, ಶಾಲೆಯ ಎಂಸಿ ಸದಸ್ಯರು ಇಲ್ಲಿಯವರೆಗೆ ಹಬೀಬ್-ಉರ್ ರೆಹಮಾನ್, ಹಮೀದ್ ನಹಾ, ಶೋಕಥಲಿ ಷಹಜಹಾನ್, ಎಆರ್ ಕುಟ್ಟಿ, ಖಾಲಿದ್ ರೆಹಮಾನ್, ಪಿವಿ ಅಶ್ರಫ್, ಅಬುಬಕರ್, ಅಲಿ ಕೋಯಾ ಮತ್ತು ದಿವಂಗತ ಕಾರತ್ ಮುಹಮ್ಮದ್ ಸಮದಾನಿ ಅವರನ್ನು ಒಳಗೊಂಡಿದ್ದಾರೆ.
2019 ಫಾತಿಮಾ ಲತೀಫ್ ಆತ್ಮಹತ್ಯೆ ಪ್ರಕರಣ
9 ನವೆಂಬರ್ 2019 ರಂದು, ಭಾರತದ ಕೇರಳದ ಕೊಲ್ಲಂನ ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ ಮದ್ರಾಸ್‌ನಲ್ಲಿ ಪ್ರಥಮ ವರ್ಷದ ಸ್ನಾತಕೋತ್ತರ ವಿದ್ಯಾರ್ಥಿನಿ ಫಾತಿಮಾ ಲತೀಫ್ ಅವರು ಭಾರತದ ತಮಿಳುನಾಡಿನ ಗಿಂಡಿಯಲ್ಲಿರುವ ತನ್ನ ಹಾಸ್ಟೆಲ್ ಕೋಣೆಯ ಸೀಲಿಂಗ್ ಫ್ಯಾನ್‌ಗೆ ನೇಣು ಬಿಗಿದುಕೊಂಡು ಆತ್ಮಹತ್ಯೆ ಮಾಡಿಕೊಂಡರು. ಆಕೆಯ ಅಧ್ಯಾಪಕ ಸದಸ್ಯರಿಂದ ಆಪಾದಿತ ತಾರತಮ್ಯ, ತನಿಖೆಯನ್ನು ಪ್ರೇರೇಪಿಸುತ್ತದೆ. ಮಾಧ್ಯಮಮ್ ಮತ್ತು ಮಲಯಾಳ ಮನೋರಮಾ ಸೇರಿದಂತೆ ಹಲವಾರು ಮಲಯಾಳಿ ಭಾಷೆಯ ಸುದ್ದಿವಾಹಿನಿಗಳು ನಂತರ ಆಕೆ ರಿಯಾದ್‌ನ ಯಾರಾ ಇಂಟರ್‌ನ್ಯಾಶನಲ್ ಸ್ಕೂಲ್‌ನ ಮಾಜಿ ವಿದ್ಯಾರ್ಥಿನಿ ಎಂದು ವರದಿ ಮಾಡಿವೆ.
ರಾಬರ್ಟ್ ಬಾಷ್
ರಾಬರ್ಟ್ ಬಾಷ್ ಜರ್ಮನನ ಕೈಗಾರಿಕೋದ್ಯಮಿ, ಎಂಜಿನಿಯರ್, ಸಂಶೋಧಕ ಮತ್ತು ರಾಬರ್ಟ್ ಬಾಷ್ GmbHನ ಸ್ಥಾಪಕರು.
ಜನನ
ರಾಬರ್ಟ್ ಬಾಷ್ ರವರು ೧೮೬೧ ಸೆಪ್ಟೆಂಬರ್ ೨೩ರಂದು ಜರ್ಮನ್ ನ ಅಲ್ ಬೆಕ್ ಎಂಬ ಸ್ಥಳದಲ್ಲಿ ಸರ್ವೇಸಿಯಸ್ ಮತ್ತು  ಮರಿಯ ಮಾರ್ಗರೀಟರವರಿಗೆ  ಜನಿಸಿದರು.
ಶಿಕ್ಷಣ
ರಾಬರ್ಟ್ ಬಾಷ್ ನವರು ೧೮೬೯ ರಿಂದ ೧೮೭೬ರ ತನಕ ಸೆಕೆಂಡ್ ಟೆಕ್ನಿಕಲ್ ಶಾಲೆಯಲ್ಲಿ ಓದಿದರು. ನಂತರ ಇವರು ಅಲ್ಲೇ ಕೆಲಸಗಾರನಾಗಿ ಕೆಲಸವನ್ನು ಸಹ ನಿರ್ವಹಿಸಿದರು. ಇವರು ತಮ್ಮ ವಿಧ್ಯಾಭ್ಯಾಸದ ನಂತರ ಹಾಗೂ ಅವರ ಕೆಲಸದ ಅಭ್ಯಾಸದ ನಂತರ, ಬಾಷ್ ನವರು ವಿವಿಧ ರೀತಿಯ ಅನೇಕ ಸಂಸ್ಥೆಗಳಲ್ಲಿ ಅಂದರೆ ಥೋಮಸ್ ಎಡಿಸನ್ ಎಂಬ ಸಂಸ್ಥೆಯಲ್ಲಿ ಹಾಗೂ ಬ್ರಿಟನ್ ನ ಯು.ಕೆ ಎಂಬ ಸ್ಥಳದಲ್ಲೂ ಸಹ ೭ವರ್ಷಗಳ ಕಾಲ ಜರ್ಮನ್ ನಲ್ಲಿ ಕೆಲಸವನ್ನುನಿರ್ವಹಿಸಿದರು.
ವ್ಯಕ್ತಿತ್ವ
ರಾಬರ್ಟ್ ಬಾಷ್ ರವರು ಯಾವತ್ತೂ ಕಾಸಿನ ವ್ಯಾಮೋಹ, ಕಂಪನಿಯನ್ನು ವಿಸ್ತಾರಿಸಿ ಲಾಭಪಟ್ಟು ಬದುಕಬೇಕು ಎಂಬ ದುರಾಸೆಯಿಂದ ಇದ್ದವರಲ್ಲ. ಅವರು ಯಾವಾಗಲೂ ಇತರರಿಗೆ ಸಹಾಯ ಮಾಡಲು ಪ್ರಯತ್ನಿಸುತ್ತಿದ್ದರು. ಬಾಷ್ ರವರು ತಮಗೆ ಬಂದ ಕಂಪನಿಯ ಲಾಭವನ್ನೆಲ್ಲಾ ಜರ್ಮನ್ ನ ಇತರೆ ಸಾಮಾಜಿಕ ಸುಧಾರಣೆಗೆ ದಾನವಾಗಿ ಕೊಡುತ್ತಿದ್ದರು. ಉದಾಹರೆಣೆಗೆ ಜರ್ಮನ್ ನಲ್ಲಿ ಕೆಲವು ಆಸ್ಪತ್ರೆಗಳನ್ನು ಪ್ರಾರಂಭಿಸಿದರು.ಇವರು ಶ್ರೀಮಂತರಾದರು ಹಣಕ್ಕಿಂತ  ಜನರ ನಂಬಿಕೆಗೆ ಹೆಚ್ಚು ಪ್ರಾಮುಖ್ಯತೆಯನ್ನು ಕೊಡುತ್ತಿದ್ದರು.
ಆಸಕ್ತಿ
ರಾಬರ್ಟ್ ಬಾಷ್ ನವರ ಕುಟುಂಬ ಹಿಂದಿನ ಕಾಲದಿಂದಲೂ ಸಹ ಕೃಷಿ ಕುಟುಂಬಕ್ಕೆ ಸೇರಿದ್ದರಿಂದ ಬಾಷ್ ನವರೂ ಸಹ ಕೃಷಿನಲ್ಲಿ ತುಂಬಾ ಆಸಕ್ತಿಯನ್ನು ತೋರಿಸುತ್ತಿದ್ದರು. ಇದರಿಂದ ಇವರಿಗೆ ತಮ್ಮದೇ ಆದ ಒಂದು ಹೊಲವನ್ನು ದಕ್ಷಿಣದ ಮೊನಿಚ್ ಎಂಬ ಸ್ಥಳದಲ್ಲಿ ಹೊಂದಿದ್ದರು, ಹಾಗೂ ಇವರಿಗೆ ಭೇಟೆ ಆಡುವುದೆಂದರೆ ತುಂಬಾ ಇಷ್ಟ.
ಅಭ್ಯಾಸ ಕೇಂದ್ರ
ರಾಬರ್ಟ್ ಬಾಷ್ ನವರು ೧೮೮೬ರಲ್ಲಿ ನವೆಂಬರ್ ೧೫ರಂದು ತಮ್ಮದೆ ಆದ ಒಂದು ಅಭ್ಯಾಸ ಕೇಂದ್ರ ಅಂದರೆ ಮೆಕಾನಿಸಮ್ ಮತ್ತು ಎಲೆಕ್ಟ್ರಾನಿಕ್ ಇಂಜಿನೀರಿಂಗ್ ಗೆ ಸಂಬಂಧ ಪಟ್ಟ ಒಂದು ಚಿಕ್ಕದಾದ ಅಭ್ಯಾಸಕೇಂದ್ರವನ್ನು ಸ್ಟರ್ಟ್ ಗಾಡ್ ಎಂಬ ಸ್ಥಳದಲ್ಲಿ ಪ್ರಾರಂಭಿಸಿದರು. ಒಂದು ವರ್ಷದ ನಂತರ ಇವರು ವ್ಯಾಪಾರಕ್ಕೆ ಸನ್ನೆಯನ್ನು ಪಡೆಯದ ಡ್ಯೂಟ್ಝ್ ಎಂಬವರ ಒಂದು ದಹನ ಮ್ಯಾಗ್ನೆಟೋ, ಅಥವಾ ಉದ್ವಿಗ್ನತೆಯ ಮ್ಯಾಗ್ನೆಟೋ ಎಂಬ ಸಾಧನವನ್ನು ಉಪಯೋಗಕರವಾಗಿ ತಯಾರಿಸಿ ಅದರಿಂದ ಮೊದಲ ಯಶಸ್ಸನ್ನು ಕಂಡರು.೧೮೯೭ರಲ್ಲಿ ರಾಬರ್ಟ್ ಬಾಷ್ ನವರೆ ಮೊದಲ ಬಾರಿಗೆ ಇ ಉಪಕರಣವನ್ನು ಅಳವಡಿಸಿಕೊಡಿದ್ದು ಹಾಗೂ ನಾಸೆಂಟ್ ಎಂಬ ಆಟೋಮೇಟಿವ್ ಕಂಪನಿಯ ತಾಂತ್ರಿಕ ಸಮಸ್ಯೆಯನ್ನು ಸಹ ನಿವಾರಿಸಿದರು.
ಬಾಷ್ ಕಂಪನಿ
ರಾಬರ್ಟ್ ಬಾಷ್ ನವರು ೧೯ನೇ ಶತಮಾನದ ಕೊನೆಯ ಹಂತದಲ್ಲಿ ತಮ್ಮ ಅಭ್ಯಾಸ ಕೇಂದ್ರವನ್ನು ಜರ್ಮನಿಯಲ್ಲಿ ವಿಸ್ತಾರಗೊಳಿಸಿದರು. ಇವರ ಕಂಪನಿಯ ವ್ಯಾಪಾರ ಕೇಂದ್ರಗಳು ಇಡೀ ಯು.ಕೆ ಹಾಗೂ ಯುರೋಪಿಯನ್ ದೇಶಗಳಲ್ಲಿ ಹಬ್ಬಿತು.೧೯೦೬ ಹಾಗೂ ೧೯೧೦ರಲ್ಲಿ ರಾಬರ್ಟ್ ಬಾಷ್ ನವರು ತಮ್ಮ ಮೊದಲ ವ್ಯಾಪಾರ ಕೇಂದ್ರಗಳನ್ನು ಮೊದಲ ಬಾರಿಗೆ ಅಮೆರಿಕಾದಲ್ಲಿ ಪ್ರಾರಂಭಿಸಿದರು.ಬಾಷ್ ಕಂಪನಿ ತಮ್ಮ ವ್ಯಾಪಾರ ಕೇಂದ್ರಗಳನ್ನು ಅಮೆರಿಕಾ, ಏಸಿಯಾ, ಅಫ಼್ರಿಕಾ, ಆಸ್ಟ್ರೇಲಿಯಾ ಮುಂತಾದ ದೇಶಗಳಲ್ಲಿ ವಿಸ್ತಾರಿಸಿದ್ದರಿಂದ ಈ  ಕಂಪನಿಯ ಶೇಕಡ ೮೮ರಷ್ಟು ಎಲ್ಲಾ ವ್ಯಾಪಾರ ಸಂಬಂಧಗಳು ಜರ್ಮನ್ ಹೊರಗಡೆ ನಡೆಯುತ್ತಿತ್ತು.ಮೊದಲ ಪ್ರಪಂಚ ಯುದ್ಧದ ನಂತರ ೧೯೨೭ರಲ್ಲಿ ಬಾಷ್ ಕಂಪನಿ ಮೋಟರ್ ವಾಹನಗಳ ವೃದ್ಧಿಗೆ ಹೊಸ ಇಂಧನದ ಆವಿಷ್ಕಾರಕ್ಕೆ ನಾಂದಿಯಾಯಿತು. ೧೯೨೦ರ ಪ್ರಪಂಚ ಆರ್ಥಿಕ ಸಂದಿಗ್ಧ ಸಮಯದಲ್ಲಿ, ಬಾಷ್ ನಲ್ಲಿ ಅಮನೀಕರಣ ಮತ್ತು ವಿಕೇಂದ್ರೀಕರಣ ನಂತಹ ಕಠಿಣ ಬದಲಾವಣೆಗಳು ಕಾಣಿಸಿಕೊಂಡವು. ಕಡಿಮೆ ದಿನದಲ್ಲೇ ಬಾಷ್ ಕಂಪನಿ ತನ್ನ ಸಾಮ್ರಾಜ್ಯವನ್ನು ಆಟೋಮೇಟಿವ್ ಉತ್ಪಾದಕರಿಂದ ಒಂದು ದೊಡ್ಡ ಮಲ್ಟಿನಾಷನಲ್ ಕಂಪನಿಯ ಗುಂಪಿಗೆ ಸೇರಿತು. ೧೯೩೭ರಲ್ಲಿ ರಾಬರ್ಟ್ ಬಾಷ್ ನವರು ಬಾಷ್ ಸಂಸ್ಥೆಯನ್ನು ಒಂದು ಖಾಸಗಿ ಸಂಸ್ಥೆಯಾಗಿ ಪುನರ್ ರಚನೆ ಮಾಡಿದರು.
ವೃತ್ತಿ ತರಭೇತಿ ಕೇಂದ್ರ
ಬಾಷ್ ರವರು ತಮ್ಮ ಕಂಪನಿಯ ಮೂಲಕ ವೃತ್ತಿ ತರಭೇತಿ ಕೇಂದ್ರಗಳನ್ನು ಪ್ರಾರಂಭಿಸಲು ಪ್ರಯತ್ನಿಸುತ್ತಿದ್ದರು. ನಂತರ ಇದೇ ಪ್ರಯತ್ನದಲ್ಲಿ ತಮ್ಮದೆ ಆದ ವೃತ್ತಿ ತರಭೇತಿ ಕೇಂದ್ರಗಳನ್ನು ಸ್ಥಾಪಿಸಿ, ಸಮಾಜಿಕ ಜವಬ್ಧಾರಿಯ ಬಗ್ಗೆ ಅವಗಾಹಣೆಯನ್ನು ಕೊಡುವ ಮೂಲಕ ತಮ್ಮ ತರಭೇತಿ ಕೇಂದ್ರವನ್ನು ಉತ್ತೇಜಿಸಿದರು ಹಾಗೂ ರಾಬರ್ಟ್ ಬಾಷ್ ರವರು ತಮ್ಮ ಕಂಪನಿಯಲ್ಲಿ ಮೊದಲ ಬಾರಿಗೆ ೮ ಗಂಟೆಗಳ ಕಾಲ ಕೆಲಸ ಮಾಡುವ ವ್ಯವಸ್ಥೆಯನ್ನು ಜಾರಿಗೆ ತಂದ ಮೊದಲ ವ್ಯಾಪಾರವ್ಯಕ್ತ. ಇ ವ್ಯವಸ್ಥೆಯ ಮುಖ್ಯ ಉದ್ದೇಶ ಸಮಾಜಿಕ ಆರ್ಥಿಕ ಬೆಳವಣಿಗೆ ಹಾಗೂ ಬಾಷ್ ಕಂಪನಿಯ ಕೆಲಸಗಾರರ ಸುಧಾರಣೆಗೆ ಈ ವ್ಯವಸ್ಥೆ ಜಾರಿಗೆ ತಂದರು.
ಸಾಮಾಜಿಕ ಕಾರ್ಯಕ್ರಮಗಳು
ಇದೇ ರೀತಿಯಲ್ಲಿ ಬಾಷ್ ನವರು ತಮ್ಮದೇ ಆದ ಆಸ್ಪತ್ರೆಯನ್ನು ೧೯೪೦ರಲ್ಲಿ ಜರ್ಮನ್ ನ ಸ್ಟರ್ಟ್ ಗಾಡ್ ಎಂಬ ಸ್ಥಳದಲ್ಲಿ ಪ್ರಾರಂಭಿಸಿದರು.೧೯೨೦ ರಿಂದ ೧೯೩೦ರ ನಡುವೆ ಬಾಷ್ ರವರು ರಾಜಕೀಯವಾಗಿ ಕೆಲವು ಆರ್ಥಿಕ ಸಂಸ್ಥೆಗಳ ಅಧ್ಯಕ್ಷರಾಗಿ ಕಾರ್ಯನಿರತರಾಗಿದ್ದರು.ಜರ್ಮನ್ ಮತ್ತು ಫ಼್ರಾನ್ಸ್ ನಡುವಿನ ಆರ್ಥಿಕ ಸಂಬಂಧಗಳನ್ನು ಧೃಡಪಡಿಸುವಲ್ಲಿ ಸಫಲರಾದರು. ಈ ಪರಿಣಾಮಗಳು ಯುರೋಪ್ ನ ಆರ್ಥಿಕ ಮತ್ತು ಸಾಮಾಜಿಕ ಶಾಂತಿಗೆ ಕಾರಣಗಳಾದವು. ಜರ್ಮನ್ ನ ನಾಝಿಗಳ ಸಿದ್ಧಾಂತಗಳು ಬಾಷ್ ನ ಶಾಂತಿ ಸಿದ್ಧಾಂತಗಳಿಗೆ ವಿರುದ್ಧವಾಗಿದ್ದವು.ಆದ್ದರಿಂದ ಯುದ್ಧ ಖೈದಿಗಳನ್ನು ಬಲವಂತವಾಗಿ ಬಾಷ್ ನ ಕೈಗಾರಿಕ ಕೆಲಸದಲ್ಲಿರಿಸಬೇಕಾಗಿತ್ತು.''ಬಾಷ್ ಸಂಸ್ಥೆಯ ಸಂಪಾದನೆಯ ಹೆಚ್ಚು ಭಾಗ ಸಾಮಾಜಿಕ ಕಾರ್ಯಕ್ರಮಗಳಿಗೆ ಉಪಯೋಗಿಸಬೇಕೆಂದು ತನ್ನ ಮೃತ್ಯು ಪತ್ರದಲ್ಲಿ ಉಲ್ಲೇಖಿಸಿದ್ದರು. ''
ಪ್ರಶಸ್ತಿಗಳು
ಒಬ್ಬ ಒಳ್ಳೆಯ ನಾಯಕನಾಗಿ, ವ್ಯಾಪಾರವ್ಯಕ್ತನಾಗಿ, ಸಂಶೋದಕನಾಗಿ ಕಾರ್ಯಗಳನ್ನು ನಿರ್ವಹಿಸಿದ್ದರಿಂದ ಬಾಷ್ ನವರು ಅನೇಕ ಪ್ರಶಸ್ತಿಗೆ ಪಾತ್ರರಾಗಿದ್ದಾರೆ. ಬಾಷ್ ರವರಿಗೆ ೧೯೮೩ರಲ್ಲಿ ದೀ ಆಟೊಮೇಟಿವ್ ಹಾಲ್ ಆಫ್ ಫೇಮ್ ಇನ್ದಂಕ್ಷನ್ ಅವಾರ್ಡ್ ಅಂದರೆ ಯಾರು ಆಟೋಮೋಬೈಲ್ ಸಂಸ್ಥೆಗಳಲ್ಲಿ ಅತ್ಯುತ್ತಮ ಸಾಧನೆಗಳನ್ನು ಸಾಸುವರೊ ಅವರಿಗೆ ಇ ಪ್ರಶಸ್ತಿಯನ್ನು ನೀಡಿ ಪುರಸ್ಕರಿಸುವರು ಹಾಗೂ ಡಿಸ್ಟಿಗೈಸ್ ಆಂಡ್ ಸೈಟೇಶನ್ ಅವಾರ್ಡ್ ಇ ಪ್ರಶಸ್ತಿ ಬಾಷ್ ಗೆ ಸಿಕ್ಕಿದ ಕಾರಣ ಎಂದರೆ ಬಾಷ್ ನವರು ತಮ್ಮದೇ ಆದ ಒಂದು ಸಂಸ್ಥೆಯನ್ನು ಸ್ಥಾಪಿಸಿ ಅದನ್ನು ಒಳ್ಳೆಯ ರೀತಿಯಲ್ಲಿ ಅಭಿವೃದ್ಧಿ ಪಥದಲ್ಲಿ ನಡೆಸಿದ್ದರಿಂದ ಅವರಿಗೆ ಇ ಪ್ರಶಸ್ತಿ ಸಿಕ್ಕಿದೆ.ನಂತರ ಬಾಷ್ ನವರಿಗೆ ಇನ್ಡಸ್ಟ್ರಿ ಲೀಡರ್ ಆಫ್ ದೀ ಇಯರ್ ಅವಾರ್ಡ್, ಯಂಗ್ ಲೀಡರ್ಷಿಪ್ ಆಂಡ್ ಎಕ್ಸೆಲೆಂಟ್ ಅವಾರ್ಡ್ ಮುಂತಾದ ಅನೇಕ ಪ್ರಶಸ್ತಿಗಳನ್ನು ಪಡೆದಿದ್ದಾರೆ.
ನಿಧನ
ರಾಬರ್ಟ್ ಬಾಷ್ ನವರು ೧೯೪೨ ಮಾರ್ಚ್ ೧೨ರಂದು ನಿಧನರಾದರು.
ಬಾಷ್ ಎಲೆಕ್ಟ್ರಿಕ್ ಆಂಡ್ ಇಂಜಿನೀರಿಂಗ್ ಕಂಪನಿ
ರಾಬರ್ಟ್ ಬಾಷ್ ರವರು ತನ್ನ ಜೀವನದಲ್ಲಿ ಇರತರರಿಗೆ ಸಹಾಯಕರಾಗಿ, ಬಾಷ್ ನವರು ಮರಣ ಹೊಂದಿದರೂ ಅವರು ಸ್ಥಾಪಿಸಿದ ಬಾಷ್ ಕಂಪನಿಯು ಬಾಷ್ ಎಲೆಕ್ಟ್ರಿಕ್ ಆಂಡ್ ಇಂಜಿನೀರಿಂಗ್ ಎಂಬ ಹೆಸರಿನಲ್ಲಿ ಇನ್ನು ಅಭಿವೃದ್ಧಿಯಲ್ಲಿ ನಡೆಯುತ್ತಿದೆ.ಇ ಬಾಷ್ ಕಂಪನಿ ಈಗ ಅನೇಕ ದೇಶಗಳಲ್ಲಿ ತನ್ನ ಸಾಮ್ರಾಜ್ಯವನ್ನು ಅನೇಕ ಭಾಗಗಳಲ್ಲಿ ಕೆಲಸವನ್ನು ನಿರ್ವಹಿಸುತ್ತಿದೆ.ಇ ಬಾಷ್ ಕಂಪನಿ ವಾಹನಗಳಿಗೆ ಸಂಬಂಧಿಸಿದ ಉಪಕರಣಗಳನ್ನು ಉತ್ಪಾದಿಸುವುದು, ಅದನ್ನು ಬೇರೆ ಕಂಪನಿಗೆ ಮಾರಾಟ ಮಾಡುವುದು, ಹಾಗೂ ಬಾಷ್ ಹೇಳಿದಂತೆ ಕಂಪನಿಗೆ ಬಂದ ಲಾಭದಲ್ಲಿ ಸ್ವಲ್ಪ ಮೊತ್ತವನ್ನು ಸಮಾಜಿಕ ಕಾರ್ಯಗಳಿಗೆ ಉಪಯೋಗಿಸುವರು.
ರಾಬರ್ಟ್ ಬಾಷ್ ಜರ್ಮನ್ ಮಲ್ಟಿನಾಷನಲ್ ಇಂಜಿನೀರಿಂಗ್ ಹಾಗೂ ಎಲೆಕ್ಟ್ರಾನಿಕ್ಸ್ ಕಂಪನಿ
೧೮೮೬ ರಲ್ಲಿ ರಾಬರ್ಟ್ ಬಾಷ್ ನವರು ಇ ಕಂಪನಿಯನ್ನು ಸ್ಥಾಪಿಸಿದರು. ಈ ಆಟೋಮೇಟಿವ್ ಕಂಪನಿ ಅತಿ ಹೆಚ್ಚು ಆಟೋಮೇಟಿವ್ ಉತ್ಪಾದನೆಯ ಮಾರಾಟಗಾರರು ಎಂಬ ಹೆಸರನ್ನು ಹೊಂದಿದೆ. ಈ ಕಂಪನಿ ವಾಹನಗಳಿಗೆ ಸಂಬಂಧಿಸಿದ ಉಪಕರಣಗಳನ್ನು ಹಾಗೂ ಮಾನವನ ನಿತ್ಯವಸರ ಉಪಕರಣಗಳನ್ನು ಸಹ ಈ  ಕಂಪನಿ ತಯಾರಿಸುವುದು ಹಾಗೂ  ಈ  ವಸ್ತುಗಳನ್ನು ಬೇರೆ ಕಂಪನಿಗಳಿಗೆ ಮಾರಾಟ ಮಾಡಲಾಗುವುದು. ಈ ಕಂಪನಿಯ ವಸ್ತುಗಳು ಜನರ ಮನಸಲ್ಲಿ  ವಸ್ತುಗಳ ಮೇಲೆ  ಒಳ್ಳೆ ರೀತಿಯ ಅಭಿಪ್ರಾಯ ಇದೆ.ರಾಬರ್ಟ್ ಬಾಷ್ ನವರು ಯಾವಾಗಲೂ ವಸ್ತುಗಳ ಗುಣಮಟ್ಟಕ್ಕೆ ಹೆಚ್ಚು ಪ್ರಾಧಾನ್ಯತೆಯನ್ನು ಕೊಡುತ್ತಿದ್ದರು.ಆದ್ದರಿಂದ ಇವರ ಕಂಪನಿ ಪ್ರಪಂಚದಲ್ಲೇ  ಅತೀ ಹೆಚ್ಚು ಪ್ರಸಿದ್ಧತೆಯನ್ನು ಪಡೆದಿದೆ. ಈ ಕಂಪನಿ ಜರ್ಮನ್ ನ ಅಧ್ಯಕ್ಷರಿಂದ ಪ್ರಶಸ್ತಿಯನ್ನು ಸಹ ಪಡೆದುಕೊಂಡಿದೆ. ನಮ್ಮ ಭಾರತದಲ್ಲಿ ಈ ಬಾಷ್ ಕಂಪನಿ ೧೯೨೨ನಲ್ಲಿ, ಕೊಲ್ಕತ್ತಾದಲ್ಲಿ  ಸ್ಥಾಪಿಸಿದರು. ಈ ಕಂಪನಿ ಮೊದಲು ವಸ್ತುಗಳನ್ನು ಆಮದಿಸುವ ರೀತಿಯಲ್ಲಿ ಪರಿಚಯವಾಗಿ ನಂತರ ತನ್ನದೇ ಆದ ಉತ್ಪಾದನಾ ಕೇಂದ್ರವನ್ನು ೧೯೫೧ರಲ್ಲಿ ಸ್ಥಾಪಿಸಿದರು.ಇದೇ ರೀತಿಯ ಬೆಳವಣಿಗೆಯಿಂದ ಬಾಷ್ ಕಂಪನಿ ೨ಬಿಲಿಯನ್ ಲಾಭದಿಂದ, ೨೬೦೦೦ ಕಾರ್ಮಿಕರನ್ನು , ೧೦ಕ್ಕೂ ಹೆಚ್ಚು ಸ್ಥಳಗಳಲ್ಲಿ  ಭಾರತವನ್ನು ಆವರಿಸಿಕೊಂಡಿದೆ. ಹಾಗೂ ಬಾಷ್ ಕಂಪನಿ ಸಂಶೋಧನಾ ಮತ್ತು ಅಭಿವೃದ್ಧಿ ಕೇಂದ್ರಗಳನ್ನು ಕೋಯಿಂಬತ್ತೂರ್, ಬೆಂಗಳೂರಿನಲ್ಲಿ ಸ್ಥಾಪಿಸಲಾಗಿದೆ.ರಾಬರ್ಟ್ ಬಾಷ್ ಕಂಪನಿ ಸ್ಟೋಕ್ ಎಕ್ಚೇಂಜ್ ನಲ್ಲಿಯೂ ಸಹ ಪ್ರಧಾನ ಪಾತ್ರವನ್ನು ಹೊಂದಿದೆ.೨೦೧೪ರಲ್ಲಿ ಬಾಷ್ ಕಂಪನಿ ನೇತ್ರ ಚಿಕಿತ್ಸೆಗೆ ಸಂಬಂಧಿಸಿದ ಉಪಕರಣಗಳನ್ನು ತಯಾರಿಸಿ ಕೊಟ್ಟಿದೆ.
ಪೆಮ್ಮಸಾನಿ ರಾಮಲಿಂಗನಾಯುಡು
೧೭ ನೇ ಶತಮಾನದ ತೆಲುಗು ಪಠ್ಯ ರಾಯವಾಚಕಮು, ಮತ್ತು ನಂತರದ ಕಾವ್ಯಾತ್ಮಕ ನಿರೂಪಣೆ ಕೃಷ್ಣರಾಜವಿಜಯಂ ಗ್ರಂಥಗಳಲ್ಲಿ ಪೆಮ್ಮಸಾನಿ ರಾಮಲಿಂಗ ನಾಯುಡು ಅವರನ್ನು ವಿಜಯನಗರ ಚಕ್ರವರ್ತಿ ಕೃಷ್ಣದೇವರಾಯನ ಸೇನಾನಾಯಕ ಮತ್ತು 'ಸೇನಾಧಿಪತಿ' ಎಂದು ಹೆಸರಿಸಲಾಗಿದೆ (ಕ್ರಿ.ಶ. ೧೫೦೯-೧೫೨೯)
ಅವರು ಸುಮಾರು ೮0,000 ಸೈನಿಕರನ್ನು ಒಳಗೊಂಡ ವಿಜಯನಗರ ಸೇನಾ ಘಟಕದ ಸೇನಾ ಕಮಾಂಡರ್ ಆಗಿದ್ದರು. ಕ್ರಿ.ಶ. ೧೫೪೪ ರ ಕಾಲದ ಶಾಸನವು ತಲ್ಲಪ್ರೊಡ್ಡಾಟುವಿನಲ್ಲಿ ಕಂಡುಬಂದಿದ್ದು, ಪೆಮ್ಮಸಾನಿ ರಾಮಲಿಂಗನು ಗ್ರಾಮದ ನಾಯಂಕರ (ಊಳಿಗಮಾನ್ಯ ನಿಯಂತ್ರಣ) ಸ್ಥಾನವನ್ನು ಅನುಭವಿಸುತ್ತಿದ್ದನೆಂದು ಹೇಳುತ್ತದೆ.
ರಾಯವಾಚಕಮು ಪ್ರಕಾರ, ಅವನು ವಿಜಯನಗರದ ರಾಜ ಕೃಷ್ಣದೇವರಾಯನ ತುರ್ಕಿಯರೊಂದಿಗಿನ ಯುದ್ಧದಲ್ಲಿ ಕಮಾಂಡರ್ ಆಗಿದ್ದನು. ಇತಿಹಾಸಕಾರ ವೆಂಕಟರಮಣಯ್ಯ ಅವರು ಈ ಯುದ್ಧವನ್ನು ೧೫೦೯-೧೫೧೦ ರಲ್ಲಿ, ಕೃಷ್ಣದೇವರಾಯನ ಪ್ರವೇಶದ ಒಂದು ವರ್ಷದೊಳಗೆ ದೇವ್ನಿ ಅಥವಾ ದೇವನಿಯಲ್ಲಿ ನಡೆದ ಯುದ್ಧ ಎಂದು ಗುರುತಿಸಿದ್ದಾರೆ. ಆದರೆ ನಿರೂಪಣೆಯ ಕೆಲವು ಅಂಶಗಳು ರಾಯಚೂರು ಕದನವನ್ನು ಸಹ ನೆನಪಿಸುತ್ತವೆ. ಕೃಷ್ಣದೇವರಾಯನಿಗಾಗಿ ಕಲ್ಬುರ್ಗಿ, ಗೋಲ್ಕೊಂಡ ಮತ್ತು ಅಹಮದ್‌ನಗರದ ಸಂಯೋಜಿತ ಸೇನೆಗಳ ವಿರುದ್ಧದ ಯುದ್ಧವನ್ನು ಗೆಲ್ಲುವಲ್ಲಿ ರಾಮಲಿಂಗ ನಿರ್ಣಾಯಕ ಪಾತ್ರವನ್ನು ವಹಿಸಿದ್ದಾನೆ ಎಂದು ಹೇಳಲಾಗುತ್ತದೆ. ಈ ವಿಜಯದ ನಂತರ ಕೃಷ್ಣದೇವರಾಯ ಅವರಿಗೆ ಚಿನ್ನದ ದಾರದ ಬಟ್ಟೆ ಮತ್ತು ಆಭರಣಗಳನ್ನು ನೀಡಿ ಗೌರವಿಸಿದರು.
ಇವರು ಪೆಮ್ಮಸಾನಿ ತಿಮ್ಮನಾಯುಡು II ಮತ್ತು ಮಾಚಮ್ಮ ದಂಪತಿಗಳ ಪುತ್ರ. ಪೆಮ್ಮಸಾನಿ ನಾಯಕರು ಸಮರ ಕುಲದವರು. ವಿಜಯನಗರ ಸಾಮ್ರಾಜ್ಯದ ಅರವೀಡು ರಾಜವಂಶದ ಅವಧಿಯಲ್ಲಿ, ಪೆಮ್ಮಸಾನಿಗಳು ವಿಜಯನಗರದ ಆಸ್ಥಾನದಲ್ಲಿ ಗಂಡಿಕೋಟ ಸೀಮೆಯ ಮುಖ್ಯಸ್ಥರು ಮತ್ತು ಮಂತ್ರಿಗಳಾಗಿ ಪ್ರಾಮುಖ್ಯತೆಯನ್ನು ಹೊಂದಿದ್ದರು. ಪೆಮ್ಮಸಾನಿಗಳು ಹಲವಾರು ಸಣ್ಣ ಹಳ್ಳಿಗಳು ಮತ್ತು ಅನೇಕ ದೊಡ್ಡ ಪಟ್ಟಣಗಳನ್ನು ನಿಯಂತ್ರಿಸುತ್ತಿದ್ದರು ಮತ್ತು ಹದಿನಾರನೇ ಶತಮಾನದಲ್ಲಿ ವಿಜಯನಗರ ಸಾಮ್ರಾಜ್ಯದ ಮುಂಚೂಣಿಯಲ್ಲಿದ್ದ ದೊಡ್ಡ ಕೂಲಿ ಸೈನ್ಯವನ್ನು ಹೊಂದಿದ್ದರು ಎಂದು ಬರ್ಟನ್ ಸ್ಟೈನ್ ಹೇಳುತ್ತಾರೆ.
ರಾಮಲಿಂಗ ಮತ್ತು ಅವರ ಸಹೋದರ ಎರ್ರಾ ತಿಮ್ಮನಾಯುಡು ಅಳಿಯ ರಾಮರಾಯ ಅವರಿಗಾಗಿ ಜೂಟುರು ಕದನ, ಬೇತಂಚೆರ್ಲಾ ಕದನ, ಬೇಡಕಲ್ಲು ಕದನ, ಆದೋನಿ ಕದನ ಸೇರಿದಂತೆ ವಿವಿಧ ಯುದ್ಧಗಳನ್ನು ಮಾಡಿ ಗೆದ್ದರು. ಅಚ್ಯುತ ದೇವರಾಯನ ಮರಣದ ನಂತರದ ಉತ್ತರಾಧಿಕಾರದ ಸಂಘರ್ಷದಲ್ಲಿ ಸಲಕರಾಜು ತಿರುಮಲ ವಿರುದ್ಧ ರಾಮರಾಯನು ಗೆದ್ದದ್ದು ಮುಖ್ಯವಾಗಿ ಅವರ ಸಹಕಾರದಿಂದ.
ಉಲ್ಲೇಖ
ವರ್ಗ:ಕರ್ನಾಟಕದ ಇತಿಹಾಸ
ಶಿಶುನಾಗ
ಶಿಶುನಾಗನು (ಸು. ಕ್ರಿ.ಪೂ. 444 – 363) ಇಂದಿನ ಉತ್ತರ ಭಾರತದಲ್ಲಿನ ಮಗಧದ ಶಿಶುನಾಗ ರಾಜವಂಶದ ಸಂಸ್ಥಾಪಕನಾಗಿದ್ದನು. ಆರಂಭದಲ್ಲಿ, ಇವನು ಮಗಧ ಸಾಮ್ರಾಜ್ಯದ ಹರ್ಯಂಕ ರಾಜವಂಶದಲ್ಲಿ ಅಮಾತ್ಯನಾಗಿದ್ದನು. ಹರ್ಯಂಕ ರಾಜವಂಶದ ಆಳ್ವಿಕೆಯ ವಿರುದ್ಧ ಜನರು ಬಂಡಾಯವೆದ್ದು ಇವನನ್ನು ಸಿಂಹಾಸನದ ಮೇಲೆ ಕೂರಿಸಿದರು. ಇವನು ತನ್ನ ಮಗನನ್ನು ವಾರಾಣಸಿಯಲ್ಲಿ ಇರಿಸಿ ತಾನು ಗಿರಿವ್ರಜನಿಂದ ಆಳಿದನು ಎಂದು ಪುರಾಣಗಳು ಹೇಳುತ್ತವೆ. ಇವನ ನಂತರ ಇವನ ಮಗ ಕಾಲಾಶೋಕನು (ಕಾಕವರ್ಣ) ಉತ್ತರಾಧಿಕಾರಿಯಾದನು.
ನಾಹರ್‌ಗಢ್ ಕೋಟೆ
thumb|ಕೋಟೆಯ ಚಾವಣಿ ಮೇಲಿನ ತಾರಸಿ ನೆಲ
ಶಿಶುನಾಗ
ಆರಂಭಿಕ ಜೀವನ
ಮಹಾವಂಶತಿಕದ ಪ್ರಕಾರ, ಶಿಶುನಾಗನು ವೈಶಾಲಿಯ ಒಬ್ಬ ಲಿಚ್ಛವಿ ಅರಸನ ಮಗನಾಗಿದ್ದನು. ಇವನು ಒಬ್ಬ ನಗರ ಶೋಭಿನಿಯ ಗರ್ಭದಿಂದ ಹುಟ್ಟಿದನು ಮತ್ತು ಇವನನ್ನು ರಾಜ್ಯಾಧಿಕಾರಿಯಾಗಿ ಬೆಳೆಸಲಾಯಿತು. ಬಂಡಾಯದ ವೇಳೆ, ಇವನು ವಾರಾಣಸಿಯಲ್ಲಿ ಹರ್ಯಂಕ ರಾಜವಂಶದ ಕೊನೆಯ ಅರಸ ನಾಗದಾಸಕನ ರಾಜಪ್ರತಿನಿಧಿಯಾಗಿದ್ದನು.
ನಾಹರ್‌ಗಢ್ ಕೋಟೆ
ನಾಹರ್‌ಗಢ್ ಕೋಟೆಯು ಅರಾವಳ್ಳಿ ಬೆಟ್ಟಗಳ ತುದಿಯ ಮೇಲೆ ನಿಂತಿದೆ ಮತ್ತು ಇದು ಭಾರತದ ರಾಜಸ್ಥಾನ ರಾಜ್ಯದ ಜೈಪುರ ನಗರವನ್ನು ಮೇಲಿನಿಂದ ಅವಲೋಕಿಸುತ್ತದೆ. ಆಮೇರ್ ಕೋಟೆ ಮತ್ತು ಜೈಗಢ್ ಕೋಟೆಯ ಜೊತೆಗೆ, ಒಂದು ಕಾಲದಲ್ಲಿ ನಾಹರ್‌ಗಢ್ ಕೋಟೆಯು ನಗರಕ್ಕೆ ಬಲವಾದ ರಕ್ಷಣಾ ವರ್ತುಲವನ್ನು ರೂಪಿಸುತ್ತಿತ್ತು. ಇದನ್ನು ೧೭೩೪ರಲ್ಲಿ ನಿರ್ಮಿಸಲಾಯಿತು. ಈ ಕೋಟೆಗೆ ಮೂಲತಃ ಸುದರ್ಶನ್‍ಗಢ್ ಎಂದು ಹೆಸರಿತ್ತು, ಆದರೆ ಇದು ನಾಹರ್‌ಗಢ್ ಎಂದು ಪರಿಚಿತವಾಯಿತು, ಇದರರ್ಥ ' ಹುಲಿಗಳ ವಾಸಸ್ಥಾನ'. ಜನಪ್ರಿಯ ನಂಬಿಕೆಯ ಪ್ರಕಾರ ಇಲ್ಲಿ ನಾಹರ್ ಎಂಬುದರ ಅರ್ಥ ನಾಹರ್ ಸಿಂಗ್ ಭೋಮಿಯಾ ಎಂಬ ವ್ಯಕ್ತಿ. ಅವನ ಆತ್ಮವು ಈ ಸ್ಥಳವನ್ನು ಕಾಡುತ್ತಿತ್ತು ಮತ್ತು ಕೋಟೆಯ ನಿರ್ಮಾಣಕ್ಕೆ ಅಡ್ಡಿಯಾಗಿತ್ತು. ಕೋಟೆಯೊಳಗೆ ಅವನ ನೆನಪಿಗಾಗಿ ದೇವಾಲಯವನ್ನು ನಿರ್ಮಿಸುವ ಮೂಲಕ ನಾಹರ್‌ನ ಆತ್ಮವನ್ನು ಸಮಾಧಾನಪಡಿಸಲಾಯಿತು, ಹಾಗಾಗಿ ಇದು ಅವನ ಹೆಸರಿನಿಂದ ಪ್ರಸಿದ್ಧವಾಯಿತು.
ಉಲ್ಲೇಖಗಳು
ವರ್ಗ:ರಾಜಸ್ಥಾನ ವರ್ಗ:ಕೋಟೆಗಳು
ಶಿಶುನಾಗ
ಆಳ್ವಿಕೆ
ಶಿಶುನಾಗನು ಕ್ರಿ.ಪೂ. ೪೧೩ ರಿಂದ ೩೯೫ರ ವರೆಗೆ ಆಳಿದನು. ಆರಂಭದಲ್ಲಿ, ರಾಜಗೃಹವು ಇವನ ರಾಜಧಾನಿ ಮತ್ತು ವೈಶಾಲಿಯು ಇವನ ಎರಡನೇ ರಾಜನಿವಾಸವಾಗಿತ್ತು. ನಂತರ ಇವನು ತನ್ನ ರಾಜಧಾನಿಯನ್ನು ವೈಶಾಲಿಗೆ ಸ್ಥಳಾಂತರಿಸಿದನು. ಅವಂತಿ ರಾಜ್ಯದ ಪ್ರದ್ಯೋತ ರಾಜವಂಶದ ವೈಭವದ ವಿನಾಶ ಇವನ ಅತ್ಯಂತ ಗಮನಾರ್ಹ ಸಾಧನೆಯಾಗಿತ್ತು. ಹೆಚ್ಚು ಸಂಭಾವ್ಯವಾಗಿ ಅವಂತಿವರ್ಧನನು ಶಿಶುನಾಗನಿಂದ ಗರ್ವಭಂಗಗೊಂಡ ಅವಂತಿಯ ರಾಜನಾಗಿದ್ದನು. ಆರ್ಯಕನನ್ನು ಉಜ್ಜಯಿನಿಯ ಸಿಂಹಾಸನದ ಮೇಲೆ ಇರಿಸಿದ ಕ್ರಾಂತಿಯು ಮಗಧದ ವಿಜಯಕ್ಕೆ ನೆರವಾಗಿರಬೇಕು.
ವಿಸ್ತರಣೆ
ಶಿಶುನಾಗನ ಆಳ್ವಿಕೆಯ ಅವಧಿಯಲ್ಲಿ ಬಹುಮಟ್ಟಿಗೆ ಇಡೀ ಭಾರತ (ಆಧುನಿಕ ಭಾರತದ ಮದುರೈ ದಕ್ಷಿಣದ ತಮಿಳುನಾಡಿನ ಪ್ರದೇಶಗಳು, ಪಾಕಿಸ್ತಾನ, ನೇಪಾಳ, ಭೂತಾನ್, ಅಫ಼್ಘಾನಿಸ್ತಾನ್ ಮತ್ತು ಈಶಾನ್ಯ ಬಾಂಗ್ಲಾದೇಶವನ್ನು ಹೊರತುಪಡಿಸಿ) ಇವನ ಕೈಯಲ್ಲಿತ್ತು. ಕ್ರಿ.ಪೂ ೪೨೫ರಲ್ಲಿ ಇವನು ಜೈಪುರವನ್ನು ತನ್ನ ಸಾಮ್ರಾಜ್ಯಕ್ಕೆ ಸೇರಿಸಿಕೊಂಡನು. ಕ್ರಿ.ಪೂ. ೪೦೫ರ ವೇಳೆಗೆ ಇವನು ಕೊನೆಯ ಮಹಾಜನಪದವನ್ನು ಸೋಲಿಸಿದನು. ಕ್ರಿ.ಪೂ. ೪೨೨ ರಿಂದ ೪೧೫ರ ಅವಧಿಯಲ್ಲಿ ಇವನು ಸಿಂಧ್, ಮುಲ್ತಾನ್, ಲಾಹೋರ್, ಕಾಬುಲ್, ಹೇರಾಟ್, ಚಗ್‍ಚರನ್, ಅಂಜುರಿ, ಕಂದಾಹರ್, ಕರಾಚಿ ಮತ್ತು ವೆಲ್ಲೋರನ್ನು ಸೇರಿಸಿಕೊಂಡನು. ಕ್ರಿ.ಪೂ. ೪೧೩ರಲ್ಲಿ ಇವನ ಪ್ರಾಂತಗಳು ದಕ್ಷಿಣದಲ್ಲಿ ಕೋಚಿನ್ ಹಾಗೂ ಮದುರೈವರೆಗೆ, ಉತ್ತರದಲ್ಲಿ ಶಾರ್ದು ಹಾಗೂ ದಾನ್ಯೋರ್‍ವರೆಗೆ, ಪೂರ್ವದಲ್ಲಿ ಮುರ್ಶೀದಾಬಾದ್ ಹಾಗೂ ದಖಿನ್‍ಪರಾವರೆಗೆ, ಪಶ್ಚಿಮದಲ್ಲಿ ಹೇರಾಟ್‍ವರೆಗೆ ಹರಡಿದ್ದವು.
ಉಲ್ಲೇಖಗಳು
ವರ್ಗ:ಮಹಾಜನಪದಗಳು
ರಾಂಪುರ ಪಿ.ಟಿ.
ರಾಂಪುರ ಪಿ.ಟಿ. ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಸಿಂದಗಿ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ 16*°30'8"N ಉತ್ತರ ಅಕ್ಷಾಂಶ ಮತ್ತು 75*27'51" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 1500 ಇದೆ. ಅದರಲ್ಲಿ 800 ಪುರುಷರು ಮತ್ತು 700 ಮಹಿಳೆಯರು ಇದ್ದಾರೆ. ಒಟ್ಟಾರೆ ಸುಮಾರು 1000ಕ್ಕೂ ಹೆಚ್ಚು ಮತಗಳನ್ನು ಹೊಂದಿದೆ.
ಆಹಾರ (ಖಾದ್ಯ)
ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ, ಮೆಕ್ಕೆ ಜೋಳ ಹಾಗೂ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ವಿಜಯಪುರದ ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣೆ ಬದನೆಕಾಯಿ ಪಲ್ಯ, ಕೆನೆಮೊಸರು ಲಭ್ಯವಿರುತ್ತದೆ.
ಕಾಲುವೆ
ಕೃಷ್ಣಾ ನದಿಯ ಆಲಮಟ್ಟಿ ಆಣೆಕಟ್ಟುಯಿಂದ ಕಾಲುವೆಯಿದ್ದು ಗ್ರಾಮದಲ್ಲಿ ಸಂಪೂರ್ಣ ಕೃಷಿಗೆ ಸಹಕಾರಿಯಾಗಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ 90% ಜನಸಂಖ್ಯೆ ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿಸಾಕಾಣಿಕೆ ಉಪಕಸುಬುಗಳಾಗಿವೆ.
ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ ವರ್ಗ
ಆಲದ ಮರ, ಬೇವಿನ ಮರ, ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ ವರ್ಗ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ ಮತ್ತು ಕೋಗಿಲೆ ಇತ್ಯಾದಿ.
ಆರ್ಥಿಕತೆ
ಫಲವತ್ತಾದ ಭೂಮಿ ಹಾಗೂ ನೀರಾವರಿಯಿಂದಾಗಿ ಗ್ರಾಮದ ಆರ್ಥಿಕತೆ ಹಾಗೂ ಹಣಕಾಸಿನ ಸ್ಥಿತಿ ಉತ್ತಮವಾಗಿದೆ.
ಧರ್ಮಗಳು
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ ಧರ್ಮದ ಜನರಿದ್ದಾರೆ.
ಭಾಷೆಗಳು
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ.
ಇದರೊಂದಿಗೆ ಹಿಂದಿ, ಮರಾಠಿ ಹಾಗೂ ಇಂಗ್ಲೀಷ್ ಭಾಷೆಗಳನ್ನು  ಮಾತನಾಡುತ್ತಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ಶಿಕ್ಷಣ
ಗ್ರಾಮದಲ್ಲಿ ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆಯಿದೆ.
ರಾಜಕೀಯ
ಗ್ರಾಮವು ಸಿಂದಗಿ ವಿಧಾನ ಸಭಾ ಕ್ಷೇತ್ರ ಮತ್ತು ವಿಜಯಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ವರ್ಗ:ವಿಜಯಪುರ ಜಿಲ್ಲೆಯ ಹಳ್ಳಿಗಳು
ಎಣ್ಣೆ ಮರ
ಎಣ್ಣೆಮರ ಲೆಗ್ಯುಮಿನೋಸಿ ಕುಟುಂಬದ (ಫ್ಯಾಮಿಲಿ) ಒಂದು ಮರ.ಇದು ಅಳಿವಿನಂಚಿನಲ್ಲಿರುವ ಪ್ರಬೇಧವಾಗಿದೆ.
ವೈಜ್ಞಾನಿಕ ನಾಮ
ಇದರ ವೈಜ್ಞಾನಿಕ ನಾಮ ಹಾರ್ಡ್‍ವಿಕಿಯ ಪಿನ್ನೇಟ .ಕಿಂಗಿಯೋಡೆಂಡ್ರಾನ್ ಪಿನ್ನಾಟಂ ಎಂಬುದು ಪರ್ಯಾಯ ನಾಮ. ವ್ಯಾಪಾರನಾಮ ಪಿನ್ನೆ.
ಲಕ್ಷಣಗಳು
ನಿತ್ಯಹರಿದ್ವರ್ಣದ ದೊಡ್ಡ ಜಾತಿ ಮರ. ಎತ್ತರ 300 ಮೀಟರಷ್ಟು ಆಗಬಹುದು ; ಸುತ್ತಳತೆ 4 ಮೀಟರ್ ಹೊಳಪು ಎಲೆಗಳು ದಕ್ಷಿಣ ಕನ್ನಡ, ಕೊಡಗಿನ ಕಾಡುಗಳಲ್ಲಿ ವಿಶೇಷವಾಗಿದೆ. ಚೌಬೀನೆಯಲ್ಲಿ ಮಾಸಲು ಬಿಳುಪಿನ ಬಿಳಿಮರ ಹೆಚ್ಚು. ಕಬ್ಬಿನ ಮರ ಕಂದುಗೆಂಪು. ಇದರಲ್ಲಿ ಒಂದು ಬಗೆಯ ತೈಲರಾಳ ಇದೆ. ಬಿಳಿಮರ ಬಾಳಿಕೆ ಬರುವುದಿಲ್ಲ. ರಕ್ಷಕ ಸಂಸ್ಕರಣೆಯಿಂದ ಮರದ ಬಾಳಿಕೆ ಏರುತ್ತದೆ; ಕೆಚ್ಚು ಚೆನ್ನಾಗಿ ಹದಗೊಳ್ಳುವುದು ಹಾಗೂ ಬಾಳಿಕೆ ಬರುವುದು.
ಉಪಯೋಗಗಳು
ಮರ ಸಾಕಷ್ಟು ಗಡಸು ಮತ್ತು ಗಟ್ಟಿ ಮರಗೆಲಸ ಸುಲಭ. ತೊಲೆ, ತೇರು, ಹೆಂಚು ಹಲಗೆ, ನೆಲಹಲಗೆ ಮತ್ತು ಪೀಠೋಪಕರಣಗಳಿಗೆ ಉಪಯುಕ್ತವಾದುದು. ಕಡೆತದ ಕೆಲಸಗಳಿಗೂ ಬರುತ್ತದೆ. ಆರಿಸಿದ ಚೌಬೀನೆ ಬೀರು ಇತ್ಯಾದಿ ಅಂದದ ಉಪಕರಣಗಳಿಗೂ ಉಪಯುಕ್ತ.
ಬಾಹ್ಯ ಸಂಪರ್ಕಗಳು
ವರ್ಗ:ಮರಗಳು ವರ್ಗ:ಕರ್ನಾಟಕದ ಸಸ್ಯಗಳು ವರ್ಗ:ಸಸ್ಯಗಳು
ಕಾರ್ನೆಲಿಯಾ ಸೊರಾಬ್ಜಿ
ಕಾರ್ನೇಲಿಯಾ ಸೊರಾಬ್ಜಿ (15 ನವೆಂಬರ್ 1866 - 6 ಜುಲೈ 1954) ಭಾರತೀಯ ವಕೀಲೆ, ಸಾಮಾಜ ಸುಧಾರಕಿ,ಮತ್ತು ಲೇಖಕಿಯಾಗಿದ್ದರು, ಅವರು ಹಲವಾರು ಗಮನಾರ್ಹವಾದ ಪ್ರಥಮಗಳನ್ನು ಸಾಧಿಸಿದ್ದಾರೆ. ಬಾಂಬೆ ವಿಶ್ವವಿದ್ಯಾಲಯದ ಮೊದಲ ಮಹಿಳಾ ಪದವಿ,ಆಕ್ಸ್ಫರ್ಡ್ ವಿಶ್ವವಿದ್ಯಾಲಯದಲ್ಲಿ ಕಾನೂನು ಓದಿದ ಮೊದಲ ಮಹಿಳೆ ) (ವಾಸ್ತವವಾಗಿ, ಯಾವುದೇ ಬ್ರಿಟಿಷ್ ವಿಶ್ವವಿದ್ಯಾನಿಲಯದಲ್ಲಿ ಅಧ್ಯಯನ ಮಾಡಿದ ಮೊದಲ ಭಾರತೀಯರು ),ಭಾರತದ ಮೊದಲ ಮಹಿಳಾ ವಕೀಲರು, ಮತ್ತು ಭಾರತ ಮತ್ತು ಬ್ರಿಟನ್ನಲ್ಲಿ ಕಾನೂನನ್ನು ಅಭ್ಯಾಸ ಮಾಡಿದ  ಮೊದಲ ಮಹಿಳೆ.
ಆರಂಭಿಕ ಜೀವನ ಮತ್ತು ಶಿಕ್ಷಣ
15 ನವೆಂಬರ್ 1866 ನಾಸಿಕ್ನಲ್ಲಿ ಜನಿಸಿದರು, ಅವರು ಪಾರ್ಸಿ ರೆವರೆಂಡ್ ಸೊರಾಬ್ಜಿ ಕರ್ಸೆದ್ಜಿಯವರ ಒಂಬತ್ತು ಮಕ್ಕಳಲ್ಲಿ ಒಬ್ಬರಾಗಿದ್ದರು. ಆಕೆಯ ತಂದೆ ಬಾಂಬೆ ವಿಶ್ವವಿದ್ಯಾನಿಲಯವನ್ನು ತಮ್ಮ ಪದವಿ ಕಾರ್ಯಕ್ರಮಗಳಿಗೆ ಮಹಿಳೆಯರಿಗೆ ಸೇರಿಸಿಕೊಳ್ಳಲು ಮನವರಿಕೆ ಮಾಡುವಲ್ಲಿ ಪ್ರಮುಖ ವ್ಯಕ್ತಿಯಾಗಿದ್ದರು. ಪುಣೆಯಲ್ಲಿ ಹಲವಾರು ಹುಡುಗಿಯರ ಶಾಲೆಗಳನ್ನು ಸ್ಥಾಪಿಸಲು ಅವರ ತಾಯಿ ಸಹಾಯ ಮಾಡಿದ್ದಾರೆ .ಸೊರಾಬ್ಜಿಯ ನಂತರದ ಅನೇಕ ಶೈಕ್ಷಣಿಕ ಮತ್ತು ವೃತ್ತಿ ನಿರ್ಧಾರಗಳು ಅವರ ತಾಯಿಯಿಂದ ಪ್ರಭಾವಿತವಾಗುತ್ತವೆ. ಆರಂಭದಲ್ಲಿ ಅವರು ತಮ್ಮ ಬಾಲ್ಯವನ್ನು ಬೆಳಗಾವಿನಲ್ಲಿ ಕಳೆದರು ಮತ್ತು ನಂತರ ಪುಣೆಯಲ್ಲಿದ್ದರು.ಅವರು ತಮ್ಮ ಶಿಕ್ಷಣವನ್ನು ಮನೆಯಲ್ಲಿ ಮತ್ತು ಮಿಷನ್ ಶಾಲೆಗಳಲ್ಲಿ ಪಡೆದರು.